Sinema Chapter Medi 13 by Chapter - issuu\nCroeso i ganllaw bach Sinema Chapter mis Medi. Mae gennym ddigon o ffilmiau newydd i’ch difyrru chi tan ddiwedd yr haf, gan gynnwys y ffilm ddadlennol a garw, Lovelace (t4), a dychweliad hir-ddisgwyliedig y ‘trysor cenedlaethol’ Alan Partridge yn Alpha Papa (t4). Fel bob amser, mae gennym ddetholiad o ffilmiau dogfen grymus, gan gynnwys Hawking (t5), sy’n treiddio i ddarganfyddiadau gwyddonol a bywyd rhyfeddol gwyddonydd byw enwocaf y byd, yr Athro Stephen Hawking, i’w dilyn gan ddarllediad lloeren byw o sesiwn holi-ac-ateb gyda’r dyn ei hun a gwesteion eraill. Mae Cine Phonic (t8-9) yn cyflwyno rhai o’r ffilmiau cerddorol gorau, ac fe fyddwn yn mynd ar daith yn ôl i oes aur ffilmiau mud, gyda’r campwaith cynnar, The Passion of Joan of Arc (t8) a fydd yn cynnwys cyfeiliant byw gan y pianydd a’r cyfansoddwr, Paul Shallcross. Bydd Morrissey 25: Live (t9) yn dod â ni yn ôl i’r presennol — y ffilm “swyddogol” gyntaf am y seren cegog ers dros 9 mlynedd, ac fe fydd The Blueblack Hussar (t9) yn bwrw golwg ddadlennol ar y cerddor Neo-Ramantaidd eiconig, Adam Ant, wrth iddo ymgodymu ag enwogrwydd am yr eildro. Ar dudalen 12, fe welwch chi ein Ffilmiau i’r Teulu Cyfan, ynghyd â rhai uchafbwyntiau o weddill rhaglen Chapter y mis hwn.\nSiaradwch â ni @chaptertweets\tfacebook.com/Chapter-cinema enquiry@chapter.org Delweddau’r clawr, o’r chwith uchaf: Kelly & Victor, The Great Beauty, The Kings of Summer\nGyda’r cloc o’r chwith: Only God Forgives, When the Dragon Swallowed the Sun, World War Z\nGwe 23 Awst — Iau 5 Medi UDA/2013/90mun/18. Cyf: Nicholas Winding Refn. Gyda: Ryan Gosling, Kristen Scott Thomas, Yayaying Rhhatha Phongam.\nMae Julian yn ffigwr uchel ei barch yn isfyd troseddol Bangkok ac yn gyfrifol, gyda’i frawd treisgar, Billy, am glwb bocsio — sy’n fodd o guddio’u busnes smyglo cyffuriau. Pan gaiff Billy ei lofruddio, mae eu mam, Jenna — pennaeth y cynllwyn troseddol — yn ei orfodi i ddod o hyd i’r sawl sy’n gyfrifol ac i ‘godi twrw’. Ond mae heddwas â chleddyf yn ei erlid. Ffilm gyffro hunllefus gan gyfarwyddwr a seren Drive.\nWhat Maisie Knew Gwe 30 Awst — Iau 5 Medi\nUDA/2013/99mun/15. Cyf: Scott McGehee, David Siegel. Gyda: Julianne Moore, Steve Coogan, Alexander Skarsgård.\nYn y diweddariad cyfoes a grymus hwn o nofel Henry James, rydym yn cwrdd â Maisie, merch fach y mae ei rhieni newydd ysgaru; cyn-seren roc, Susanne, a masnachwr celf Prydeinig o’r enw Beale. Mae’r cyngariadon yn cystadlu i ofalu am y plentyn, ond yn gwneud hynny er mwyn sgorio pwyntiau yn erbyn ei gilydd yn hytrach nag am eu bod yn poeni amdani. Mae eu partneriaid newydd yn cael eu dal yn y dadlau ond maent yn amharod i fod yn gyfrifol am y plentyn. Perfformiad ardderchog gan y newydd-ddyfodiad Onata Aprile a golwg frathog ar fywyd teuluol cyfoes. + Sain-ddisgrifio & is-deitlau meddal Maw 3 Medi.\nGwe 30 Awst — Iau 5 Medi UDA/2010/115mun/15. Cyf: Dirk Simon. Gyda: Richard Gere, Y Dalai Lama.\nÂ buddiannau economaidd a’r addewid o farchnad enfawr yn Tsieina yn denu llywodraethau Gorllewinol, caiff troseddau yn erbyn hawliau dynol eu hanwybyddu. Mae’r diffyg datblygiad parthed Tibet hunanlywodraethol yn annog mwy o bobl yn y rhanbarth i ystyried polisi dadleuol y Dalai Lama — Ffordd Ganol, a chyfaddawd ar bwnc annibyniaeth. Gyda chyfweliadau gan siaradwyr blaenllaw o’r gymuned Fwdhaidd yn ogystal ag arweinwyr byd, mae’r ffilm yn olwg ar gymhlethdod y frwydr ac yn cynnwys trac sain anhygoel gan Philip Glass a Thom Yorke, ymhlith eraill.\nO’r chwith i’r dde: The Big City, Lovelace\nSul 1 + Maw 3 Medi\nLlun 2 Medi\nIndia/1963/135mun/PG. Cyf: Satyajit Ray. Gyda: Anil Chatterjee, Madhabi Mukherjee.\nSesiwn reolaidd i gyfarwyddwyr annibynnol ddangos ffilmiau byrion. O bryd i’w gilydd, bydd y ffilmiau â ddangosir yn ystod sesiynau Moviemaker Chapter yn cynnwys deunydd anaddas i bobl ifainc felly rydym yn argymell y dylai mynychwyr fod dros 18 oed.\nDylai menyw fod yng nghwmni ei sosbenni bob amser; dyna gred gadarn Subrata Mazumdar, clerc banc ifanc sy’n ei chael hi’n anodd cynnal ei deulu estynedig ar gyflog pitw. Ac ar ôl i’w wraig, Arati, gynnig mynd i weithio, er mwyn estyn help llaw ariannol, mae e’n arswydo. Mae portread rhyfeddol Satyajit Ray o ddinas Calcutta yn y 50au, a chymdeithas sy’n dal i addasu i annibyniaeth, yn llawn cynhesrwydd, ffraethineb a chraffter gwirioneddol ac yn cynnwys cast eang o gymeriadau diddorol. Wedi’i hail-ryddhau gan y BFI i ddathlu pen-blwydd y ffilm yn hanner cant oed, mae The Big City, a’i phwyslais ar werthoedd cymdeithasol yn gwrthdaro â’i gilydd — a rôl menywod yn arbennig — yn teimlo mor ffres a pherthnasol ag erioed.\nClwb Ffilmiau Gwael The Ultimate Weapon Sul 1 Medi UDA/1998/110mun/15. Cyf: Jon Cassar. Gyda: Hulk Hogan.\nHulk Hogan yw seren y ffilm hon sy’n addo llond whilber o gyffro ond sy’n cynnig, mewn gwirionedd, ddigon i lanw soser. Mae’r Hulk yn filwr proffesiynol sy’n cael ar ddeall bod ei gyflogwyr yn asiantau dwbl sy’n gweithio gyda’r IRA. Mae e’n cynllwynio, felly, i ddial ar y milwyr a’i twyllodd. Actio gwych, cyffro, stori anhygoel… welwch chi’r un o’r rhain yn y ffilm hon. Ond fe fydd hi’n codi’ch calon o beth dipyn. Bydd sylwebaeth fyw yn cyd-fynd â’r ffilm — ac fe all y rhaglen newid yn ddirybudd.\nLovelace Gwe 6 — Iau 12 Medi UDA/2013/92mun/18. Cyf: Rob Epstein. Gyda: Amanda Seyfried, Peter Sarsgaard.\nYm 1972, cyn i’r rhyngrwyd sicrhau bod pornograffi ar gael ar bob sgrin, roedd Deep Throat yn ffenomen: y ffilm nodwedd bornograffig gyntaf i gael ei sgriptio a’i dangos mewn sinemâu, a ffilm a oedd yn cynnwys stori, jôcs a seren anhysbys ac annisgwyl, Linda Lovelace. Yn hanu o deulu crefyddol llym, daeth Linda o hyd i ryddid a chyffro ar ôl iddi syrthio mewn cariad â ‘hustler’ carismatig, Chuck Traynor, ac fe ddaeth hi’n ‘centerfold’ ac yn wrthrych ffantasi rhyngwladol. Yn ei rôl newydd, roedd Linda’n llefarydd brwdfrydig dros ryddid rhywiol ond, chwe blynedd yn ddiweddarach, roedd yna elfennau ychwanegol i’w stori a naratif mwy tywyll o lawer...\nAlan Partridge: Alpha Papa Gwe 6 — Iau 12 Medi DG/2013/90mun/15. Cyf: Declan Lowney. Gyda: Steve Coogan, Colm Meaney.\nAr ôl dirwyn Peartree Productions i ben, mae Partridge yn gweithio gyda North Norfolk Digital ac yn cyflwyno sioe “Mid-Morning Matters”. Caiff yr orsaf radio ei phrynu gan gwmni cyfryngol mawr a’i hailstrwythuro — ac mae’r DJ isel-ei-ysbryd, Pat Farrell, yn colli’i slot ganol nos. Yn ei ddicter, mae Pat yn dial trwy gymryd y staff yn wystlon yn ystod parti swyddfa ac yn gwrthod trafod ag unrhyw un ond Alan. Â’i fryd ar adennill ei statws fel trysor cenedlaethol, a all Alan achub y dydd?\nO Ril i Ril Gyda’r cloc o’r chwith: More Than Honey, Hawking, InRealLife\n“Nid oes yna’r fath beth ag un ddelwedd unigryw o realiti.” Stephen Hawking.\nMore Than Honey Gwe 13 — Iau 19 Medi Y Swistir/2012/95mun/tich. Cyf: Markus Imhoof. Trosleisio gan John Hurt.\nMae’r ffilm ddogfen rymus hon yn defnyddio technegau arloesol i daflu goleuni ar yr argyfwng gwenyn byd-eang, yng Nghaliffornia, y Swistir, Tsieina ac Awstralia. Mae tranc heidiau cyfain wedi anrheithio’r boblogaeth ac mae gwyddonwyr yn dal yn ansicr o union natur y ffenomen farwol. Mae’r gwenynwr Imhoof yn cyf-weld â gwenynwyr eraill, yn mynd ati i archwilio natur y drychineb ac yn trafod atebion posib. Gyda chyflwyniad gan Julian Riggs o Gymdeithas Ryngwladol Ymchwil Gwenyn www.ibra.org.uk ar Ddydd Mawrth 17 o Fedi.\nHawking + Darllediad Lloeren Iau 19 Medi\nInRealLife + Darllediad Lloeren Sul 22 Medi DG/2013/86mun (hyd y digwyddiad cyfan: 150mun)/tich. Cyf: Beeban Kidron.\nMae Stephen Hawking, y gwyddonydd byw enwocaf yn y byd, yn adrodd hanes ei fywyd yn ei eiriau ei hun. Ar ôl cael caniatâd i ymwneud yn agos â’r ffisegydd, mae’r gwneuthurwr ffilmiau Stephen Finnigan yn ymchwilio i atgofion o ddyddiau Hawking fel myfyriwr, yn sôn am ei ddarganfyddiadau gwyddonol rhyfeddol ac yn portreadu ei frwydr yn erbyn Clefyd Niwronau Motor. Cafodd Hawking, sydd bellach yn 71 oed, wybod ei fod yn dioddef o’r clefyd yn ŵr ifanc 21 oed. Portread agos atoch ac ysbrydoledig o ddyn hynod.\nBeth yn union yw’r rhyngrwyd a pha effaith y mae’n ei gael ar ein plant? Mae’r gwneuthurwr ffilmiau Beeban Kidron yn ein harwain ar daith o ystafelloedd gwely pobl ifainc Prydain i Silicon Valley ac yn awgrymu bod pobl ifanc yn cael eu rhwydo’n gynyddol mewn byd masnachol — yn hytrach nag yn yr addewid o rynggysylltedd agored, rhad ac am ddim. Mae’n fyd sy’n ymddangos yn hudolus o’r tu allan — ond gall fod yn ofod llawn dieithrwch a chaethiwed. Mae InRealLife yn datblygu’i dadl yn dawel hyderus ac yn gofyn a allwn ni fforddio anwybyddu ein plant wrth iddyn nhw fynd yn gaeth i fywyd o gysylltedd 24/7?\nDilynir y dangosiad gan ddarllediad lloeren byw o sesiwn holi-ac-ateb gyda Stephen Hawking a gwesteion eraill o noson agoriadol Gŵyl Ffilm Caergrawnt.\nDilynir y dangosiad gan ddigwyddiad lloeren byw a fydd yn cynnwys trafodaeth banel wedi’i harwain gan Jon Snow yng nghwmni Beeban a rhai o’r bobl ifainc a welir yn y ffilm.\nDG/2013/86mun/tich. Cyf: Stephen Finnigan. Gyda: Stephen Hawking, Nathan Chapple, Arthur Pelling.\nGwe 6 — Iau 12 Medi\nGwe 13 – Mer 25 Medi\nUDA/2013/95mun/15. Cyf: Jordan Vogt-Roberts. Gyda: Nick Robinson, Gabriel Basso, Moises Arias, Nick Offerman.\nUDA/2012/97mun/tich. Cyf: David Lowery. Gyda: Casey Affleck, Rooney Mara, Ben Foster.\nTreuliodd Joe, Patrick a Biaggio eu plentyndod gyda’i gilydd mewn tref ym ‘mid-west’ America ac, yn 15 oed erbyn hyn, maen nhw wedi penderfynu y bydd yr haf hwn yn un arbennig. Maent yn gadael eu rhieni anghenus ac od ac yn adeiladu tŷ yn y goedwig a gwireddu’u ffantasïau o fyw’n annibynnol a dibynnu ar y tir. Yn y stori ffraeth a chyfoethog hon, mae awydd y bechgyn i fod yn ddynion ac i ymfalchïo yn eu rhyddid a’u profiad am ychydig yn fyfyrdod ar yr hyn y mae “bod yn rhydd” yn ei olygu mewn gwirionedd.\nFfilm am angerdd a byw y tu hwnt i’r gyfraith ym mryniau Tecsas yn y 1970au. Ar ôl i Ruth niweidio heddwas, mae ei gŵr, Bob, yn mynd i’r carchar yn ei lle. Mae hi’n dysgu toc wedi hynny ei bod hi’n feichiog. Bedair blynedd yn ddiweddarach, mae Ruth wedi gwneud bywyd iddi’i hun fel rhiant sengl ac mae’r Siryf Patrick yn ymweld â hi’n rheolaidd — tra bod Bob, ar ôl ceisio dianc o’r carchar bum gwaith yn flaenorol, yn llwyddo’r chweched tro. Ar ei ffordd adref, nid yw Bob yn ymwybodol bod yna rymoedd mwy o lawer na Patrick yn ceisio cadw Ruth ac ef ar wahân. Yn llawn gwaith camera breuddwydiol a pherfformiadau gwych, mae hon yn ffilm fythgofiadwy am densiwn triongl serch.\nGyda’r cloc o’r chwith uchaf: The Kings of Summer, Ain’t Them Bodies Saints, Heaven’s Gate\nHeaven’s Gate Sul 15 Medi\nUDA/1981/216mun/15. Cyf: Michael Cimino. Gyda: Kris Kristofferson, Christopher Walken, Jeff Bridges, Isabelle Huppert.\nPan ddaw cyfreithiwr o Harvard o’r enw Averill ar draws cymuned o fewnfudwyr Ewropeaidd sy’n cael trafferth â chymdeithas greulon o berchnogion gwartheg, mae e’n gwneud yr hyn a all i’w helpu nhw yn y gwrthdaro gwaedlyd a gâi ei adnabod wedyn fel Rhyfel Johnson County, 1892. Stori am gariad trallodus sydd wrth galon Heaven’s Gate, rhwng y Marshal Ffederal, Averill, y madam lleol, Ella, a Nate, milwr tâl sy’n gweithio i gymdeithas y perchnogion. Mae’r ffilm hefyd yn cynnwys sinematograffi ysblennydd o dirwedd anhygoel America ac yn myfyrio ar arwyddocâd y tir hwnnw yn y cyfnod ar ôl y Rhyfel Cartref.\n“Ar adegau, mae’r delweddau marwnadol yn dwyn i gof Terrence Malick ond mae sgriptio Lowery yn dynnach ac yn fwy hygyrch. Mae ganddo lais gwirioneddol newydd a chyffrous.” The Guardian\nPieta Gwe 13 — Mer 18 Medi De Corea/2012/104mun/is-deitlau/18. Cyf: Kim Ki-Duk. Gyda: Min-soo Jo, Jeong-jin Lee, Ki-Hong Woo.\nMae’r Kang-do golygus yn gweithio gyda’r maffia yn Seoul ac mae ei sadistiaeth yn ddi-ben-draw. Ond, un diwrnod, daw menyw ddirgel i stepen y drws gan honni bod yn fam iddo ac ymbil am faddeuant am ei adael pan oedd yn faban. Drama fachog, glawstroffobig a chymhleth sy’n defnyddio trais a hiwmor tywyll i drafod creulondeb arian a’r llanast emosiynol y gall y trywydd hwnnw ei achosi. Enillydd Gwobr y Llew Euraid yng Ngŵyl Ffilm Fenis 2012.\nGyda’r cloc o’r chwith uchaf: Elysium, The Great Beauty, Kelly & Victor\nGwe 13 — Iau 19 Medi\nGwe 20 — Iau 26 Medi\nUDA/2013/109mun/15. Cyf: Neill Blomkamp. Gyda: Matt Damon, Jodie Foster, Sharlto Copley.\nYr Eidal/2013/141mun/is-deitlau/15. Cyf: Paolo Sorrentino. Gyda: Toni Servillo, Carlo Verdone, Sabrina Ferilli.\nYn y flwyddyn 2154 mae yna ddau ddosbarth o bobl: yr hynod gyfoethog, sy’n byw ar orsaf ofod o’r enw Elysium, a’r gweddill, sy’n byw ar Ddaear sydd wedi’i gorboblogi a’i difetha. Pan geisia rhai o drigolion y Ddaear ddianc, mae ambell un o drigolion Elysium yn fodlon gwneud unrhyw beth i weithredu cyfreithiau gwrth-fewnfudo ac i gynnal eu ffordd foethus o fyw. Mae gwir angen cyrraedd Elysium ar Max ac, â’i fywyd yn y fantol, mae’n cychwyn allan ar y daith beryglus. Os bydd yn llwyddo, fe allai arbed nid yn unig ei fywyd ei hun ond bywydau miliynau o bobl ar y Ddaear hefyd.\nYn ystod haf diofal, mae Jep Gamberdella yn mwynhau bywyd cymdeithasol Rhufain i’r eithaf. Yn ddyn ifanc, ysgrifennodd nofel nodedig ac mae e wedi byw ar ei enwogrwydd ers hynny. Erbyn hyn, mae e’n newyddiadurwr ac yn ferchetwr — ond yn dechrau blino ar ei ffordd o fyw ac yn breuddwydio am gydio unwaith eto yn ei ysgrifbin ac yn ei atgofion o gariad ifanc. Ond a fydd e’n gallu goresgyn ei deimladau o ffieidd-dod — ato’i hun ac at eraill — mewn dinas y mae ei harddwch disglair weithiau’n parlysu’i thrigolion? Mae camera symudol Sorrentino yn cyfleu’n berffaith y Ddinas Dragwyddol a thrigolion yr Eidal yng nghyfnod Berlusconi.\n+ Sain-ddisgrifio & is-deitlau meddal Llun 16 Medi.\nKelly & Victor Gwe 20 — Iau 26 Medi Cymru/2012/95mun/18. Cyf: Kieran Evans. Gyda: Antonia Campbell-Hughes, Julian Morris, Claire Keelan.\nMae Kelly a Victor yn cyfarfod mewn clwb nos yn Lerpwl, yn crwydro drwy’r nos i’w fflat hi ac yn caru â ffyrnigrwydd nad yw’r naill na’r llall wedi ei brofi o’r blaen. Fodd bynnag, mae eu bywydau cyffredin digysur yn bygwth eu gwahanu, er gwaetha’u hangerdd. Mae’r stori hyfryd hon am chwilio am hud a lledrith cariad mewn gwagle ysbrydol yn addasiad amrwd, ingol ac ysigol o’r nofel gan Niall Griffiths. + Sesiwn holi-ac-ateb gyda’r cyfarwyddwr Kieran Evans ar Ddydd Sul 22 o Fedi.\nO’r chwith i’r dde: Rock and Roll’s Greatest Failure: Otway The Movie, The Great Hip Hop Hoax\n“Ymgollais mewn cerddoriaeth pan oeddwn i’n ifanc a dw i bod yno byth ers hynny.” Morrissey\nRock and Roll’s Greatest Failure: Otway The Movie Iau 5 Medi DG/2013/90mun/12A. Cyf: Steve Barker.\nYn ystod chwyldro pync Prydain yn y 70au, ac ar ôl ymddangosiad nodedig ar y teledu, pan welodd ryw bum miliwn a hanner o bobl ef yn cwympo ac yn glanio ar ran arbennig o boenus o’r corff, roedd Otway yn uchelfannau’r siartiau. Trueni, felly, na ddaeth ei ‘hit’ nesaf am 25 mlynedd arall. Mae gyrfa John Otway yn wers hudolus ar hunan-hyrwyddo – recriwtiodd ei gefnogwyr ar gyfer prosiectau dros-ben-llestri di-ri a arweiniodd, ymysg pethau eraill, at record yn y Deg Uchaf ar achlysur ei ben-blwydd yn 50 oed a ffilm nodwedd ar ei ben-blwydd yn 60 oed. Bydd John Otway yn ymuno â ni ar ôl y dangosiad hwn am sesiwn holi-ac-ateb.\nThe Great Hip Hop Hoax Gwe 6 — Iau 12 Medi DG/2013/88mun/tich. Cyf: Jeanie Finlay. Gyda: Billy Boyd, Gavin Bain.\nDaw twyll cymhleth yn ffordd ryfedd o fyw. Mae’r ddeuawd rap o Galiffornia, Silibil ‘n’ Brains yn barod i goncro’r byd cerddorol. Maen nhw’n argyhoeddi’n llwyr a newydd dderbyn taliad sylweddol gan un o’r prif labeli cerddoriaeth. Beth allai fynd o’i le? Mae’r gwir yn fwy rhyfedd o beth wmbredd yn y ffilm ddogfen ryfeddol, ddoniol a theimladwy hon sy’n ymwneud â materion am hunaniaeth genedlaethol yr Alban tra’n dangos hefyd y pethau eithafol y mae pobl yn fodlon eu gwneud er mwyn bod yn enwog. + Sesiwn holi-ac-ateb gyda Jeanie Finlay ar Ddydd Iau 12 Medi + Sain-ddisgrifio & is-deitlau meddal Dydd Mawrth 10 Medi.\nThe Passion of Joan of Arc Sul 8 + Maw 10 Medi Ffrainc/1928/88mun/ffilm fud gyda chyfeiliant byw/PG. Cyf: Carl Theodor Dreyer. Gyda: Maria Falconetti, Eugene Silvain, Andre Berley.\nAddasiad o drawsgrifiadau treial Jeanne d’Arc; mae’r ffilm ryfeddol a hardd hon yn gampwaith o gyfnod cynnar y sinema. Ar ôl gweld gweledigaethau pan yn ferch dlawd, credai Joan bod Duw wedi’i dewis hi i arwain y Ffrancwyr yn erbyn y Saeson. Wedi’i dal yn ystod y frwydr, a than bwysau i wadu ei chredoau, mae’r ffilm yn saga rymus am ffydd dan warchae, artaith a thrallod personol — a’r cyfan wedi’i gyfleu mewn golygfeydd agos o greulondeb torcalonnus. Bydd y pianydd Paul Shallcross yn cyfeilio’r clasur mud hwn. £12/£10/£8. Matinée Dydd Mawrth £7/£6/£5.\nThomas Dolby’s The Invisible Lighthouse Maw 17 Medi DG/2013/30mun(Digwyddiad cyfan: 120mun)/dim tyst.\nFfilm ddogfen argraffiadol am y goleudy ar ynys ddirgel a daflodd belydrau o gysur, am ddegawdau cyfain, drwy ffenest ystafell wely Thomas Dolby. Â’r goleudy ar fin cau, mae’r artist yn gorfod chwilio am lwybr creadigol newydd. Mae’r ffilm, sy’n cynnwys sgôr fyw, yn ein harwain drwy wahanol gyfnodau ei yrfa hynod amrywiol, wrth i’r arloeswr electronig a digidol edrych ar letraws ar dechnolegau darfodedig, colled a’r cyflwr dynol. Tocynnau £20. Enillydd Gwobr Cyfarwyddwr y Ffilm Fer Orau a’r Ffilm Ddogfen Orau yng Ngŵyl Ffilm DIY.\nThe Blueblack Hussar Gwe 20 Medi O’r chwith i’r dde: Morrissey 25: Live, The Blueblack Hussar\nDG/2012/99mun/18 arf. Cyf: Jack Bond.\nSpringsteen & I Sad 21 + Mer 25 Medi UDA/2013/80mun+15 munud/PG. Cyf: Baillie Walsh.\nMae’r cawr roc Bruce Springsteen yn un o artistiaid mwyaf America. O strydoedd ei New Jersey brodorol i uchelfannau buddugoliaethus areithiau Arlywydd du cyntaf yr Unol Daleithiau, ‘does na’r un artist arall sy’n fwy o ymgorfforiad o uchafbwyntiau ac isafbwyntiau y Freuddwyd Americanaidd. Mae’r ffilm yn cyfuno deunydd archif nas gwelwyd o’r blaen o berfformiadau Bruce dros gyfnod o 40 mlynedd a chyfraniadau gan y dyn ei hun a’i ffans. Bydd y dangosiad yn cynnwys delweddau o’i daith gyfredol mewn ffilm fer 15 munud o hyd. Tocynnau £10.\nMorrissey 25: Live [2D] Maw 24 Medi UDA/2013/92mun/dim tyst.\nMae’r ffilm “swyddogol” gyntaf am Morrissey ers 9 mlynedd yn dathlu gyrfa solo anghyffredin 25 mlynedd o hyd. Wedi’i recordio’n fyw yn Ysgol Uwchradd Hollywood, LA, ar 2 Mawrth, 2013, mae hwn yn gyfle unigryw i weld y gŵr â’r geg fawr mewn lleoliad agos-atoch a pherfformiad anhygoel sy’n cynnwys llawer o’u draciau enwocaf, gan gynnwys Meat Is Murder, Everyday is Like Sunday, Irish Blood, English Heart, Please, Please, Please Let Me Get What I Want a The Boy With The Thorn In His Side.\nFfilm sy’n dilyn dychweliad dewr a rhyfeddol Adam Ant ar ei daith gerddorol gyntaf ers 15 mlynedd, ar ôl blynyddoedd o broblemau iechyd meddwl. Caiff personoliaeth aml-haenog Adam ei datgelu trwy gyfrwng y cymeriadau y daw i gysylltiad â nhw ar ei daith. Mae’r rhain yn cynnwys y cynhyrchydd Mark Ronson, ei fentor yn y coleg celf a’r Artist Pop, Allen Jones, a’r actores Charlotte Rampling, a ysbrydolodd ei albwm cyntaf, ‘Dirk Wears White Sox’. Mae Jack Bond, un o gyfarwyddwyr mwyaf arloesol Prydain, yn dychwelyd at ei wreiddiau a Sinema Verité ei ffilm Dali New York (1965) er mwyn portreadu talent creadigol “athrylith gwallgof” arall. Dilynir y dangosiad gan sesiwn holi-ac-ateb gyda’r cyfarwyddwr chwedlonol, Jack Bond.\n“Mae’n cymharu’n ffafriol â Pennebaker a’r Brodyr Maysles.” Sam Dunn, BFI\nMae Sinema Chapter, ar y cyd â Bar Roc a Chlwb Nos Bogiez, yn cyflwyno Noson Ffilm Noys R Us. Ar ddydd Sul olaf y mis byddwn yn dangos y ffilmiau alt / roc / metel / pync yn eich hoff glwb roc. Yfwch, ymlaciwch a gwyliwch rai o’r ffilmiau cerddorol mwyaf ffrwydrol erioed.\nUntil the Light Takes Us Sul 29 Medi Drysau’n agor am 6pm, ffilm am 7pm UDA/2008/93min/18 arf. Cyf: Aites Aaron, Audrey Ewell.\nGolwg ddiddorol ar fyd chwedlonol Metel Du; isddiwylliant cerddorol sydd mor enwog am gyfres o lofruddiaethau a ffrwydradau mewn eglwysi ag y mae am ei arddull cerddorol a gweledol unigryw. Gyda chyfweliadau dadlennol â cherddorion allweddol, ynghyd â ffilmiau prin o ddyddiau cynharaf y genre, mae Until the Light Takes Us yn archwilio pob agwedd ar fudiad dadleuol sydd wedi dal sylw’r byd. Gwelwn genre Metel Du trwy lygaid y rheiny a’i creodd a’r rheiny sy’n byw yn ei gysgod, a chawn gipolwg ar fudiad cysgodol a dirgel. Mae tocynnau’n £5 a gellir eu prynu drwy www.chapter.org ac yn Bogiez\nSul 22 + Maw 24 Medi\nGwe 27 Medi — Iau 3 Hyd\nFfrainc/1960/113mun/is-deitlau/PG. Cyf: Réné Clement. Gyda: Alain Delon, Marie Laforet, Maureice Ronet.\nSbaen/2012/104mun/is-deitlau/15 arf. Cyf: Fernando Trueba. Gyda: Jean Rochefort, Aida Folch, Claudia Cardinale.\nMae Tom Ripley’n cael ei dalu i deithio i’r Eidal i argyhoeddi’r ‘playboy’ ar gyfeiliorn, Philippe Greenleaf, i fynd yn ôl i San Francisco at ei deulu cyfoethog. Ar y dechrau, mae’r ddau’n mwynhau’r bywyd bras, er mawr siom i Marge, dyweddi Philippe. Pan ddaw’n amlwg nad yw Philippe yn bwriadu dychwelyd i’r Unol Daleithiau, mae Tom yn gorfod ystyried dulliau mwy ysgeler o gynnal ei ffordd o fyw afradlon. Addasiad o nofel Patricia Highsmith, The Talented Mr Ripley, ag is-destun homoerotig ym mherthynas Tom a Philippe yn mudferwi dan yr wyneb ac yn esgor ar densiwn o gariad a chasineb sy’n ffrwydro yn ystod mordaith.\nMae’r cerflunydd enwog, oedrannus Marc Cross yn byw gyda’i wraig yn ne Ffrainc, y tu hwnt i wallgofrwydd y Rhyfel Byd sy’n ffrwydro yn y pellter. Mae e fel petai’n agosáu at ddiwedd ei fywyd pan ddônt ar draws ffoadur gwleidyddol ifanc a hardd o Sbaen sy’n cytuno i fod yn fodel iddo yn gyfnewid am fwyd a lloches. Mae Trueba (Belle Epoque, Chico and Rita) yn cydweithio â’r sgriptiwr chwedlonol JeanClaude Carrière (Goya’s Ghosts) i gyflwyno stori farddonol am harddwch ac ysbrydoliaeth artistig ac yn archwilio cymhlethdodau’r cyflwr dynol yn ystod cyfnod tyngedfennol.\nYmunwch â ni ar ôl y dangosiad matinée ar ddydd Mawrth 24 Medi ar gyfer trafodaeth grŵp ffilm LGBT Chapter\n“Gem o ffilm, llawn delweddau hardd a grym tawel.” Dazed and Confused\nGwe 27 Medi — Iau 10 Hyd\nSul 29 + Maw 1 Hyd\nDG/2013/123mun/12A. Cyf: Richard Curtis. Gyda: Domhall Gleeson, Rachel McAdams, Bill Nighy.\nDG/2013/103mun/12A. Cyf: John Akomfrah. Gyda: Stuart Hall.\nYn 21 oed, mae Tim yn darganfod y gall deithio mewn amser a newid yr hyn sy’n digwydd ac sydd wedi digwydd yn ei fywyd. Ond mae mynd ati i wella ei fywyd trwy ddod o hyd i gariad yn anos o lawer na’r disgwyl. Gyda pherfformiadau gwych gan Domhall Gleeson a Bill Nighy fel y tad a’r mab sy’n gorfod delio â rhoddion etifeddiaeth, mae Richard Curtis yn dychwelyd â stori garu swynol am ddysgu sut i fwynhau bywyd heb unrhyw driciau arbennig.\nStuart Hall yw un o feddylwyr mwyaf dylanwadol a nodedig ei genhedlaeth. Fel athronydd a sylwebydd gwleidyddol, mae ei gymheiriaid yn cynnwys cewri fel Noam Chomsky, Susan Sontag, Alan Ginsberg, Michel Foucault a Gore Vidal. Mae ffilm eangfrydig, fawreddog John Akomfrah yn arwain y gwyliwr trwy wrthdaro a chyfnodau allweddol yr 20fed ganrif — canrif o ymgyrchu ac o newid gwleidyddol a diwylliannol pellgyrhaeddol.\nChapter Wails yn cyflwyno rhaglen ddwbl, Flipside\nGyda’r cloc o’r chwith uchaf: Sleepwalker, In A World…, The Insomniac\nLlun 23 Medi\nSleepwalker DG/1984/49mun/15. Cyf: Saxon Logan. Gyda: Joanna David, Bill Douglas, Fulton Mackay.\nPan aiff y cwpl cyfoethog Richard ac Angela i ymweld â Marion ac Alex yn eu cartref teuluol dirywiedig, mae noson o feddwdod a chystadlu rhywiol yn troi’n waed wrth i’r gwesteion ddod ar draws ymosodwr gwallgof. Gyda pherfformiad prin gan y cyfarwyddwr Bill Douglas, mae’r gwaith yn gymysgedd herfeiddiol o ddychan brathog ac arswyd llawn steil sy’n dwyn i gof waith deuawd digon anghydnaws, Lindsay Anderson a Dario Argento.\nThe Insomniac DG/1971/45mun/15. Cyf: Rodney Giesler. Gyda: Morris Perry, Valerie Van Ost, Phoebe Nicholls.\nHanes rhyfedd anghysgadur sydd yn edrych allan o’i ffenestr liw nos ac yn gweld gardd wledig wedi’i goleuo’n llachar — byd dychmygol ei blant — yn hytrach na’r ddinas lwyd y mae’n disgwyl ei gweld. Mae’n penderfynu mynd ati i archwilio’r ffantasi ac, mewn parti, yn cyfarfod â merch ifanc sy’n ei ddilyn ar ddihangfa i gefn gwlad anghyfannedd o haul tanbaid. Maent yn nofio mewn llyn, yn caru ac, o’r diwedd, yn cysgu. Caiff Sleepwalker ei rhyddhau mewn Argraffiad Fformat Deuol (DVD & Blu-ray) gan BFI Flipside. Cynhwysir The Insomniac a ffilmiau Prydeinig prin eraill yn yr argraffiad fel deunydd ychwanegol.\nGwe 27 Medi — Iau 3 Hyd UDA/2013/93mun/tich. Cyf: Lake Bell. Gyda: Lake Bell, Fred Melamed, Nick Offerman.\nYn y ffilm swynol hon am “actorion llais”, rydym yn cyfarfod â Carol, hyfforddwr llais sydd am ddod o hyd i waith yn y byd trosleisio ffilm ond sy’n cael y byd hwnnw’n llawn dynion â lleisiau garw. Wedi’i hamgylchynu gan falchder, rhywiaeth a theuluoedd camweithredol, mae hi’n mynd ati i geisio newid y canfyddiad o “lais cenhedlaeth” mewn byd o “misfits” ac eneidiau coll. Golwg ddiddorol a ffraeth ar gornel fechan o Hollywood nas gwelir yn aml iawn.\nGwe 27 Medi — Iau 3 Hyd DG/2013/103mun/15. Cyf: Jeff Wadlow. Gyda: Aaron TaylorJohnson, Chloe Grace Moretz, Jim Carrey.\nAr ôl iddyn nhw ddychwelyd i’w bywydau bob dydd fel disgyblion ysgol cyffredin, daw grŵp o ddinasyddion – gan gynnwys yr efyngylwr, Stars and Stripes — â’u bryd ar lanhau baw troseddol y strydoedd, i ymuno â Kick-Ass a Hit Girl. Fodd bynnag, mae Red Mist yn ei ail-frandio’i hun ac yn casglu at ei gilydd fyddin o ddihirod arbennig i ddial am farwolaeth ei dad. Trais llawn steil a sgript sy’n brathu fel llafn cyllell — mae’r ffilm hon am y dialwyr lletchwith yn llwyddiant digamsyniol.\nO’r chwith i’r dde: The Lone Ranger, Planes\nDetholiad o ffilmiau gwych sy’n addas i’r teulu cyfan, bob dydd Sadwrn am 11am a 3pm. Rhaid i blant dan 12 oed fod yng nghwmni oedolyn. Cysylltwch â ni i gael manylion am Ddangosiadau Mewn Amgylchiadau Arbennig.\nBob dydd Gwener am 11am, mae Carry On Screaming yn galluogi i rieni neu ofalwyr weld ffilm heb orfod poeni y bydd eu babi’n aflonyddu ar eraill. Gweler y calendr am fanylion y dangosiadau arbennig hyn i bobl â babanod blwydd oed neu iau.\nMonsters University [2D] Sad 7 Medi\nMae Mike a Sully yn anwahanadwy bellach — ond doedd hynny ddim wastad yn wir. Gwelwn hanes cyfeillgarwch y bwystfilod anghydnaws — a’u casineb cychwynnol cyn iddyn nhw ddod yn ffrindiau gorau.\nSad 21 Medi UDA/2013/92mun/U. Cyf: Klay Hall. Gyda: Dane Cook, Stacy Keach, Brad Garrett.\nMae Dusty yn awyren sy’n dyfrio planhigion ac mae’n breuddwydio am gystadlu mewn ras awyr enwog. Yr unig drafferth yw ei fod yn ofni uchder. Gyda chymorth ei fentor, Skipper, a llu o ffrindiau newydd, mae Dusty’n mynd ati i wireddu ei freuddwydion.\nThe Wolverine [2D] Sad 28 Medi\nUDA/2013/hyd i’w gadarnhau/12A. Cyf: James Mangold. Gyda: Hugh Jackman, Famke Jenssen.\nMae Wolverine yn teithio i’r Japan gyfoes lle mae’n dod ar draws hen elyn a fydd yn cael cryn effaith ar ei ddyfodol.\nUDA/2013/150mun/12A. Cyf: Gore Verbinski. Gyda: Johnny Depp, Armie Hammer.\nMae’r rhyfelwr o Americanwr Brodorol, Tonto, yn adrodd yr hanesion creulon a arweiniodd at drawsnewid gŵr parchus o’r enw John Reid yn ffigwr chwedlonol yn y frwydr yn erbyn anghyfiawnder.\nMae Sean Edwards yn defnyddio gofod yr Oriel, mannau arddangos Celfyddyd yn y Bar a’r Blwch Golau ar gyfer ei arddangosfa unigol gyntaf o bwys yng Nghymru, Drawn in Cursive. I gael mwy o wybodaeth, ymunwch â’n cynorthwywyr oriel am daith dywysedig am 2pm ar ddydd Sadwrn, 14 Medi. Ar ddiwedd y mis, bydd ein ffair grefftau Oh So Crafty yn dychwelyd (Sad 21 Medi).\nBydd Sinfonia Cymru yn trawsnewid y theatr yn fan chwarae hollgynhwysol yn ystod noson o berfformiadau clyweledol rhyngweithiol byw (Gwe 6 Medi) ac ar ddiwedd y mis byddwn yn cyflwyno gweithiau dawns newydd gan y coreograffwyr Karol Cysewski a Joanna Young (Sul 22 Medi).\nSinema Chapter Medi 13


Rhestr Gemau Casino | Lucks Casino | Grab 10% Arian yn ôl\nCartref » Rhestr Gemau Casino | Lucks Casino | Grab 10% Arian yn ôl\nJuicy Rhestr Gemau Casino yn Lucks Casino – Get Free £ 5\nDyma rhywfaint o newyddion da ar gyfer y rhai sy'n hoff gêm casino! Os nad yw eich amserlen ymestynnol yn gwneud lle i ymweld â casino seiliedig ar y tir, credu ni nid oes dim byd o gwbl i'w phoeni am! Gyda'r casinos yn gynyddol ychwanegu amrywiadau ar-lein o'u gemau a dangos i fyny ar-lein, atalfa i maes rhai adolygiadau egsotig ar gyfer gwahanol safleoedd hapchwarae symudol ar y ganolfan adolygu casino Ffôn, y cylchgrawn adolygiad casino Ffôn neu dim ond ar-lein.\nGadewch i ni edrych ar un o'r casinos symudol a gweld beth mae'n ei gynnig i'r byd hapchwarae.\nLucks Casino Mae'n cynnig Rhestr Gemau Casino enfawr i Dewiswch O – Cofrestrwch nawr\ncael 200% Bonws Croeso Hyd At £ 200 + Grab 10% Arian yn ôl Ar Bob dydd Iau\nMae'r wefan hon yn llwyfan hapchwarae symudol hawdd ei ddefnyddio. Yr oedd yn dechrau yn 2012, sydd yn gymharol ddiweddar ac mae ymhlith y lluoedd rhyngweithiol da. Mae gennych y safle hwn gydnaws â'r ddau y teclynnau symudol a gliniaduron a gorau yw ei fod yn cynnwys rhestr gemau casino mwyaf gynhwysfawr.\nCymerwch Edrychwch: Y Rhestr Gemau Casino!\nSleifio cipolwg sydyn ar y rhestr gemau anhygoel dros ben a gynigir gan y Lucks Casino, i chi ddod i weld rhai 'n sylweddol amrywiaeth trawiadol o gemau yna.\nEfallai yr amrywiaeth cyntaf o gêm casino i ymddangos ar unrhyw rhestr gemau casino yw bod o slotiau. Cadw â'r duedd hon, y safle hwn yn cynnig slotiau o'r clasurol 3 slotiau rîl i'r newydd-oedran uwch 5 slotiau rîl.\nY geisir erioed gemau casino symudol fel y Roulette a Blackjack ynghyd â bwrdd bytholwyrdd a cherdyn gemau eraill fel Poker & Baccarat ddod o hyd i'w lle nesaf ar y rhestr.\nWrth gwrs, yna mae gennych yr gêm gymdeithasol i gyd-enwog o Bingo\nGallwch chwarae Pick-a-Ennill, y Gemau bwrdd, yr olwynion Jacpot a'r slotiau Fusion yn rhy.\nmewn gwirionedd, y rhestr yn cynnwys dros 50 gemau i ddewis o, ynghyd â 100% bet ar-lein gêm blaendal i fyny. Nawr, nad ydych am i fod ar goll hwn!\nLucks Casino: Y Nodweddion Ychwanegol\nNid yw'r rhestr gemau casino yw'r unig atyniad sy'n tynnu miliynau o bobl â diddordeb hapchwarae i'r safle hwn symudol. Rhai nodweddion eithriadol o gyfoethog gras hwn Safle hapchwarae symudol anhygoel.\nMae'r wefan yn gwbl gydnaws â bron pob dyfeisiau llaw a laptop / n ben-desg heb ystyried y llwyfan gweithredu. Nid oes problem gyda llwytho y wefan ar y porwyr Rhyngrwyd.\nMae gan y wefan dulliau talu gwahanol ar gyfer y chwaraewr. Mae'r taliad a'r system tynnu'n ôl yn glodwiw.\nI ychwanegu at hynny, ar y wefan yn llwyfan diogel a sicr i chwarae'r gemau casino symudol ar.\nymhellach, mae cymorth 24-awr yn bresennol i helpu'r chwaraewyr. Mae cymorth ar gael drwy linellau cymorth a dros e-bost.\nEich llond bag o bonysau\nMae pob un o'r gemau yn dod â nifer o bonysau y gellir eu mwynhau trwy ymuno a chwarae drwy'r safle hwn symudol. Gallwch ychwanegu croeso bonws a rhai taliadau bonws am ddim arall ar arwydd i fyny. Fel chwaraewr, eich bod yn cael arian heb hyd yn oed yn chwarae! Mae'r gêm blaendal bet-lein ar gael hyd at uchafswm o 100 bunnoedd. Ymhellach, mae yna nifer o bonysau bet a sbin sy'n cael eu cynnig gan y Lucks Casino. ond, yn y pen draw mae'n rhaid i chi chwarae ar y safle symudol i adnabod a hawlio taliadau bonws hyn!\nAr y cyfan, cyn belled ag yr adolygiad casino symudol ar gyfer y Lucks Casino yn mynd, mae'n llwyfan rhesymol ar gyfer chwaraewyr sydd yn edrych i fwynhau'r ystod gwych o gemau gwahanol hapchwarae symudol ymddangos yma!


LouMor Gowns | Busnes Cymru\nEntrepreneur ffasiwn o Abertawe yn goresgyn llu o heriau i agor ei siop ffrogiau gan gynllunwyr ei breuddwydion yng Ngorseinon.\nMae LourMor Gowns yn siop gynllunydd arbennig, yn cyflenwi ffrogiau a gynau ar gyfer amrywiaeth o achlysuron, yn cynnwys promiau, ymddangosiadau ar y teledu a'r carped coch. Cysylltodd y Rheolwr Gyfarwyddwr Louise Morgan â gwasanaeth Busnes Cymru Llywodraeth Cymru ar ddechrau ei thaith busnes ac ers hynny mae wedi lansio LourMor Gowns yn llwyddiannus, gan greu 5 swydd newydd.\ncymorth dechrau busnes a chyngor ar gynaliadwyedd\nsicrhau benthyciad dechrau busnes o £10,000\nGyda 25+ mlynedd o brofiad yn gweithio y tu ôl i'r llen ac yn addysgu harddwch, colur, 'catwalk' a ffasiwn ledled y DU, penderfynodd Louise Morgan sefydlu ei busnes ei hun yng Ngorseinon, Abertawe, yn stocio a gwerthu ffrogiau a gynau o ansawdd dda, wedi'u dewis gan gynllunwyr ledled y byd, yn cynnwys Pia Michi, Jasz Couture, Alyce Paris, Flair Prom a llawer mwy.\nMae'r busnes yn arbenigo mewn ffrogiau prom, pasiant, coctel, nos a phriodas, yn ogystal ag ymddangosiadau ar y teledu a'r llwyfan.\nHeb swydd ac efo mab anabl doeddwn ddim yn medru hawlio unrhyw beth na chael unrhyw gymorth, felly mi wnes i gyrraedd y pwynt isel o fy mywyd. Er yn wael iawn fy iechyd, cefais swydd ran-amser mewn siop gardiau. Roedd gan y perchennog yno adeilad gwag ar gael, felly gofynnais iddo a allwn rentu'r lle. Ac fe gytunodd!\nYr her fwyaf oedd ceisio ymdopi â rhedeg busnes ar fy mhen fy hun a bodloni ymrwymiadau teuluol, a gorfod cadw dau ben llinyn ynghyd yn ariannol wrth i mi dyfu'r busnes.\nLluniais gynllun busnes ac es ati i ganfod pa gymorth y gallwn ei gael. Fodd bynnag, ni allwn wneud cais am grant dechrau busnes oherwydd fy mod wedi dechrau gweithio 16 awr yr wythnos. Sefydlwyd cytundeb bond lle gefais 3 mis yn ddi-rent i addurno'r adeilad yn gyfan gwbl. Yn sgil hyn, roedd fy arian i gyd yn mynd tuag at gostau adnewyddu. Gweithiais saith diwrnod yr wythnos, 16 awr y dydd ar fy mhen fy hun heb gymorth.\nCefais fenthyca £2,000 gan gyfaill i brynu'r ffrogiau cyntaf. Roeddwn wedi ymlâdd ac wedi blino'n feddyliol ar brydiau, yn enwedig pan oeddwn wedi gwthio fy hun i'r eithaf i roi trefn ar bethau. Methais fy nhymor 1af o bromiau, a'm gadawodd â nifer isel iawn o werthiannau yn fy mlwyddyn 1af o fasnachu.\nHer arall oedd gweithio ar gyllideb fechan a cheisio sefydlu fy enw yn Abertawe a deuthum ar draws rhwystrau yn fy atal rhag hysbysebu'r busnes ar gyfryngau cymdeithasol.\nCysylltodd Louise â Busnes Cymru oherwydd bod ganddi syniad busnes i agor siop ffrogiau gan gynllunwyr yn ardal Abertawe ac roedd angen cymorth arni i wireddu hynny.\nMynychodd weithdy dechrau busnes ac, wedi hynny, fe gafodd gymorth gan Reolwr Perthnasoedd Busnes Cymru, Angela Williams, a roddodd gymorth gydag ystod eang o faterion dechrau busnes, yn cynnwys dod o hyd i gyllid, marchnata a recriwtio am y tro cyntaf.\ncymorth dechrau busnes\ncymorth cynaliadwyedd gyda dyluniad y siop\nwedi creu 5 swydd newydd\nBu i'm Rheolwr Perthnasoedd Busnes Cymru, Angela, fy rhoi mewn cyswllt â phobl eraill o fewn Busnes Cymru i'm helpu i sicrhau benthyciad a sefydlu'r busnes. Rhoddodd gymorth emosiynol i mi pan oeddwn yn teimlo fel rhoi'r ffidil yn y to a rhoddodd anogaeth gadarnhaol i mi. Bu iddi fy nghefnogi gyda fy ngweithgareddau marchnata a mynychais weithdy yn seiliedig ar sut i ddechrau busnes.\nMewn cwta 18 mis, mae LouMor Gowns wedi tyfu i fod y siop ffrogiau prom fwyaf yng Nghymru gyda dros 2,000 o ffrogiau. Roeddwn wedi rhagweld y byddai hyn yn digwydd cyn pen 5 mlynedd ac fe'i cyflawnais mewn blwyddyn a hanner.\nRwyf eisoes wedi cyflogi 4 aelod o staff, roedd un ohonynt wedi colli'i swydd ar ôl 17 mlynedd o weithio mewn ysgol, ac mae bellach yn fy helpu i redeg y busnes.\nErbyn 2021, hoffwn brynu fy adeilad fy hun a symud i mewn iddo.\nRwyf hefyd yn gweithio tuag at gael fy rhaglen deledu fy hun gan fod enwogion yn prynu fy ffrogiau ar gyfer ymddangosiadau ar lwyfannau. Yn ogystal, rwyf yn eu helpu gyda'u gwallt a cholur, a oedd yn rhan o'm gyrfa flaenorol am 27 mlynedd yn y byd Colur a Harddwch.\nRwy'n ymdrechu i ddarparu amgylchedd gweithio hapus i'm gweithwyr, lle maent i gyd yn gweithio'n llawn amser ac yn edrych ymlaen at ddod i'r gwaith bob dydd. Hoffwn greu amgylchedd sy'n ddi-straen i'm gweithwyr a chwsmeriaid.


‘Three Pools Farm’ yn defnyddio twristiaeth i newid tybiaethau am baramaethu |\nDangos technegau ffermio cynaliadwy ger Y Fenni.\nOfn am effaith arfaethedig newid yn yr hinsawdd ar gymdeithas, ac awydd i wneud rhywbeth amdano, oedd yn gyfrifol am ddarbwyllo gŵr gradd i brynu fferm 141-erw ar y Gororau gyda’r bwriad o sefydlu cyfrwng i arddangos technegau amaethyddol amgen. Er mwyn gwneud hyn, bu’n rhaid i Huw ennill cefnogaeth ei dad, a’i ddarbwyllo i gael morgais ar y cartref teuluol er mwyn sefydlu’r prosiect. Bellach mae Huw am ddefnyddio Three Pools Farm ger y Fenni fel safle arddangos i bobl weld technegau cynaliadwy newydd.\nWnaethon ni gwrdd â Huw yng Nghynhadledd Ffermio Rhydychen, a gofyn am ei gynlluniau.\nFel rhan o’i gwrs peirianneg yn y brifysgol astudiodd Huw ddefnydd o ddŵr, tir a pharamaethu, a threuliodd blynyddoedd olaf ei gwrs yn astudio ffermio. “Doeddwn i ddim yn sylweddoli ar y pryd,” meddai Huw “ond mewn gwirionedd roeddwn yn gweithio ar fy nghynllun busnes ar gyfer Three Pools Farm yn ystod y cyfnod hwnnw.”\nGobaith Huw yw y bydd Three Pools Farm sy’n llwyddiannus ac yn hyfyw yn hybu proffil paramaethu a ffermio biodeinamig yn y DU ac yn profi i ffermwyr eraill gwir werth arferion ffermio cynaliadwy. Mae’r ddwy dechneg yn hyrwyddo defnyddio gwrtaith naturiol yn lle cemegol i greu pridd mwy cyfoethog a llawn maetholion a chynnyrch uchel ei ansawdd ac iachach. Mae Paramaethu’n defnyddio ffynonellau ynni cynaliadwy, yn ailgylchu dŵr ac yn ceisio osgoi gwastraff. Dylai gwneud Three Pools Farm yn llwyr amrywiol – trwy gymysgu cynhyrchiant amaeth gyda digwyddiadau a thwristiaeth – a sicrhau fod y busnes yn fwy cynaliadwy ac yn llawer llai dibynnol ar gymhorthdal.\nDywed Huw: “Nid yw’r system amaethyddol bresennol yn addas i’r 21ain ganrif; ni fydd yn gallu parhau i gynhyrchu bwyd yn y dyfodol. Yn y cyfamser, mae’n gwneud niwed i’r tir, yr awyr a’r dŵr, yn methu’r bobl sy’n gweithio’r tir ac mae’n rhaid i gymhorthdal amaethyddol ei chefnogi.”\n“Rydym am arwain trwy esiampl a dangos sut y gellir ail-ddylunio agwedd y DU tuag at amaethyddiaeth,” meddai.\nGellir dysgu mwy ar wefan: www.threepools.co.uk, ar Facebook: @ThreePoolsFarm, ac ar Instagram: @threepools.\nCategorïau: Straeon llwyddiant. Tagiau: biodynamic, Monmouthshire, permaculture, sustainable production, tourism, a Wales.\n6000 o gwsmeriaid y mis yn prynu’n uniongyrchol gan fferm biodeinamig yn Sussex.\nGardd y Gegin yn cynnig lle i dyfu, bwyta a dysgu\nNod y tyfwr Rae Gervis, sy’n arfer dull dim palu, yw creu canolfan dysgu ar gyfer cynnyrch lleol.


Sgamiau cyffredin - Home\nConsumer Scams Common scams Sgamiau cyffredin\nMae sgamiau yn gynlluniau twyllodrus i'ch twyllo i roi'ch arian. Maen nhw'n medru cyrraedd yn y post, trwy alwad ffôn, neges testun neu e-bost, neu pan fydd rhywun yn dod i'ch cartref.\nMae cyfateb ceir a sgamiau gyda mesuryddion trydan a loterïau ffug yn rhai o'r triciau y mae'r sgamwyr yn ceisio’u gweithredu.\nDarllenwch y dudalen hon i ddarganfod mwy am rai o’r mathau mwyaf cyffredin o sgamiau.\nEnghraifft o gynllun pyramid syml\nGofynnir i wyth unigolyn dalu £1,000 yr un i mewn i'r cynllun a dywedir y byddant yn cael £8,000 yr un wedi iddynt gyrraedd 'brig' y pyramid.\nEr mwyn i bob un o'r wyth person gael y swm yna, rhaid i 64 person arall ymuno. Rhaid i bob un o'r rheiny dalu £1,000 yr un ac fe fyddan nhw'n disgwyl casglu eu £8,000. Ond byddai hynny'n golygu bod yn rhaid i 512 arall ymuno.\nMae pob un o'r rheiny angen wyth o bobl yn eu cynllun i gael eu harian yn ôl a gwneud elw. Yn y pendraw, rhaid i'r cyflenwad o bobl sydd â £1,000 ddod i ben, ac fe fydd mwyafrif y rheiny sydd yn y cynllun yn colli eu harian.\nRydych yn hysbysebu i werthu’ch car ac yn cael galwad i ddweud bod rhywun wedi dod o hyd i brynwr sy’n fodlon prynu’r car ar unwaith. Gofynnir i chi dalu ffi ymlaen llaw ac maen nhw’n dweud nad oes modd i chi gael yr arian hwn yn ôl os na fydd y car yn cael ei werthu. Nid yw’r car yn cael ei werthu ac ni chewch eich arian yn ôl.\nCredyd ar gyfer eich mesurydd trydan ar stepen eich drws\nOs ydych yn defnyddio mesurydd rhagdaliad, cewch gynnig trydan am bris gostyngol. Er enghraifft, cynigir £50 o drydan os ydych yn talu £25.\nYna, mae’r troseddwyr yn defnyddio allweddi wedi eu clonio i ychwanegu credyd ynni mewn ffordd anghyfreithlon. Nid yw cwmnïau trydan yn cael eu talu am yr ynni a ddefnyddiwyd, ac rydych chi’n talu am yr ynni ddwywaith – yn gyntaf i’r twyllwyr ac yn ail i’r cwmni ar y gyfradd gywir.\nPeidiwch byth â phrynu trydan gan unrhyw un sy’n cnocio ar eich drws. Nid yw cwmnïau’n gwerthu trydan yn y ffordd yma.\nDarganfyddwch ble fedrwch chi brynu trydan ar gyfer mesuryddion rhagdaliad gan Top-upsafe\nRafflau, swîps a sgamiau loteri tramor\nCewch wybod eich bod wedi ennill gwobr mewn cystadleuaeth nad ydych wedi cystadlu ynddi. Er mwyn hawlio'r wobr, rhaid i chi dalu ffi gweinyddu. Rydych chi'n talu'r ffi a naill ai'n cael dim byd yn ôl, neu'n cael rhywbeth sy'n werth llai na'r ffi a dalwyd gennych.\nGwyrthiau gwella iechyd\nMae gwyrthiau gwella iechyd neu 'gynnyrch sy'n torri tir newydd ym myd gwyddoniaeth' yn cynnig cynnyrch iechyd i chi i wella problem fel arthritis, diabetes neu ganser, neu i'ch helpu i golli pwysau. Yn aml, mae'r gwerthwr yn addo gwarant nad oes unrhyw risg ac y cewch eich arian yn ôl, neu y cewch dreialu'r cynnyrch am ddim. Yn aml, mae yna ddyfyniadau gan feddygon a chwsmeriaid hapus.\nNid yw'r mathau hyn o gynnyrch a meddyginiaethau yn debygol o wneud fawr o dda i chi, ac efallai y byddan nhw'n niweidiol i'ch iechyd. Siaradwch â'ch Meddyg Teulu cyn i chi brynu unrhyw rai o'r cynnyrch hyn\nGallwch hefyd riportio sgamiau trwy wefan Action Fraud. Rhowch glic ar: www.actionfraud.org.uk.\nRydych chi'n rhentu eiddo ac mae'r landlord yn gofyn am flaendal o fis o rent cyn darllen eich geirda. Rydych chi'n llofnodi contract yn dweud y byddwch yn cael eich blaendal yn ôl os nad fydd y geirda'n foddhaol ond y bydd yn tynnu ffi am ddarllen y geirda.\nYna, mae'r landlord yn dweud wrthych nad yw'ch geirda'n foddhaol, er eich bod yn gwybod nad oes unrhyw beth o'i le ar y geirda. Yna, mae'r landlord yn gwrthod rhoi'r cyfan o'r blaendal yn ôl i chi.\nCynlluniau gwerthu pyramid a rhoddion cadwyn\nRydych chi'n mynd i gyflwyniad ac yn clywed, ar ôl talu ffi i ymuno, y medrwch chi ennill llawer o arian yn recriwtio eraill i'r cynllun. Gwerthu pyramid yw hyn, ac mae'n anghyfreithlon. Nid ydych yn debygol o wneud unrhyw arian.\nEfallai y cewch gynnig rhodd ddrud os ydych yn prynu rhodd â gwerth isel. Er mwyn cael eich rhodd ddrud, rhaid i chi recriwtio aelodau newydd i'r cynllun. Nid ydych yn debygol o gael y rhodd.\nRydych chi'n gweld hysbyseb yn cynnig gwaith yr ydych yn medru ei wneud o'ch cartref, er enghraifft llenwi amlenni neu roi pecynnau at ei gilydd. Gofynnir i chi dalu ffi ymlaen llaw ac yna rydych yn gweld nad oes unrhyw waith ar gael, a'ch bod ond yn cael eich talu os ydych yn cael eraill i gofrestru, neu rydych chi'n gwneud y gwaith ond nid ydych yn cael eich talu amdano. Er enghraifft, rydych chi'n rhoi'r pecynnau at ei gilydd ac yn cael gwybod nad yw'r gwaith yn ddigon da ac na fyddwch yn cael eich talu.\nNi fydd unrhyw gynllun gweithio gartref didwyll yn gofyn i chi dalu unrhyw arian ymlaen llaw, ac fe fydd yn esbonio'n ysgrifenedig yr hyn y mae disgwyl i chi ei wneud, faint o dâl fyddwch chi'n ei gael a phryd fyddwch chi'n cael eich talu. Dylech hefyd dderbyn yr isafswm cyflog cenedlaethol, o leiaf.\nA-Z of scams gan Action Fraud yn: www.actionfraud.org.uk.\nGwybodaeth yr Heddlu Metropolitan ar sgamiau ar: content.met.police.uk\nGwybodaeth Think Jessica ar sgamiau ar: www.thinkjessica.com


Yr Hen Nant Bwgey\nRhaeadr a chwm Elan\ngan Stephen Collard\nCaed nant yn rhedeg drwy strydoedd Rhaeadr a oedd yn ôl un awdur or bedwaredd ganrif ar bymtheg yn felltith i bob teithiwr er bod y bobl leol yn hoff iawn ohoni. Dywedwyd mai y dwr oedd y rheswm am olwg iachus plant y dref a dywed yr hen bennill Cymreig;\nadarn Bwgey, glanha ynghymry syn cael ei drosin rhydd i\ny plant harddaf y medr Gymru ei gael\nywr rhai syn yfed o donnau bywiog Bwgey.\nNant Bwgey yn rhedeg i lawr ochr ddwyreiniol Stryd y Gogledd c. 1865\nLlun drwy ganiatâd caredig Stephen Collard Maer Bwgey yn dechraun uchel ir gogledd or dref mewn cae or enw Cae Blaenbuggey ac or man hwn, roedd yn arfer bwydo i fewn i ddau bwll bychan cyfagos. Gelwid y cyntaf yn Lle yfed Cenfas (Cenvas Watering Place) a leolwyd ger Lodge Bryntirion. Yna, byddair Bwgey yn llifo i fewn i bwll arall a elwid yn Lle yfed Ffordd Llanidloes (Llanidloes Road Watering Place). Lleolwyd y pwll hwn ger Bwthyn y Maes a chafodd ei ail-enwin ddiweddarach yn Bwll y Meddyg. Yn yr 1820au, roedd hawl gan y bobl hynny yn byw ger y pwll i adael iw ceffylau au gwartheg i yfed or Bwgey a defnyddiwyd sianel artiffisial or enw Bwgey Fawr ar gyfer y pwrpas hwn. Byddai dwr or rhan hon yn rhedeg i lawr Stryd y Gogledd (gweler y llun), yn troi i fewn i Stryd y Gorllewin, yna i lawr Lôn y Dðr gan ymuno âr Afon Gwy islaw Pont Rhaeadr. Ar ei ffordd i lawr y strydoedd, byddair Bwgey yn pasio o dan bontydd slabiau cerrig a fyddain galluogi pobl i fyned fewn iw cartrefi.\nCafodd rhan or Bwgey syn llifo drwyr strydoedd ei chladdu yn 1877. Yr unig ran sydd dal yn llifo ywr llifogydd achlysurol a geir mewn rhai isloriau. Roedd Swan House ger y groesffordd yn arfer dioddef or llifogydd hyn gydar islawr yn llenwi hyd at ben y grisiau. Roedd hen ddywediad yn sôn y byddai unrhyw un a fyddain camu i fewn ir Bwgey yn dychwelyd yn y pendraw i Rhaeadr. Roedd pobl Rhaeadr yn arfer cael eu galw yn ôl y term hoffus Bwggeyites.\nGwybodaeth a gyflenwyd gan\nArchifau Hanesyddol Rhaeadr ar Cyffiniau


PECYN TYWYS BURBERY Shindo Gwirio Bag Lledr Brown Tote PVC 2 【Brand】 ★ ー The best place to buy Brand Bags Watches Jewelry, Bramo!\nPECYN TYWYS BURBERY Shindo Gwirio Bag Lledr Brown Tote PVC 2 【Brand】 ★\nPris gwerthu： USD 676.28(Cynhwyswyd treth)\nRhif rheoli cynnyrch (URL cynnyrch)：4165-90073698\nWedi'i ddefnyddio Tu allan: 9 pwynt Tu mewn: 9 pwynt\nO Burberry, bag tote yw hwn gyda chynllun sidan o handlen ledr gyda chynllun plaid lliw brown, felly mae ganddo fanyleb deunydd PVC sy'n gwrthsefyll dŵr, felly mae hefyd yn iawn am ychydig o ddiwrnod glawog. Argymhellir yr eitem hon i'w defnyddio bob dydd.\nTu allan: 9 pwynt Tu mewn: 9 pwynt\n(Gweler yr uchod "Manylion Statws Cynnyrch")\nBag tote 2ffordd\nRhif model / engrafiad\nTrin: 48 cm\nPwysau: 1160 g\nY tu mewn: zipper pocket × 2\nAgor poced × 2\nNodwch fod rhai gwallau\nPVC × lledr\nMae ychydig o edau ar ledr, wedi pylu y tu mewn ac ati, ond mae'n eitem hardd sy'n debyg i un newydd.\n※ Bydd yr eitem hon yn cael ei gwerthuso'n ddilys.\nByddwch yn ymwybodol y gall lliwiau sy'n anodd eu trosglwyddo mewn delweddau fod yn wahanol yn dibynnu ar osodiadau eich cyfrifiadur.


Nodi canmlwyddiant Kyffin – “un o artistiaid mwyaf Cymru” – Golwg360\n13 Hydref 2017 am 16:19\nPentrepella gan Kyffin Williams\nMi fydd Llyfrgell Genedlaethol Cymru yn cynnal arddangosfa arbennig i nodi canmlwyddiant geni’r artist Kyffin Williams.\nBydd yr arddangosfa’r flwyddyn nesaf yn fodd i “[g]offáu canmlwyddiant geni un o artistiaid mwyaf nodedig a diffiniol Cymru’r ugeinfed ganrif”.\nMae’n debyg bod cysylltiad yr artist o Fôn â’r Llyfrgell yn mynd yn ôl mor bell â 1947, pan brynodd y Llyfrgell un o baentiadau’r artist ifanc am y tro cyntaf.\nA thrwy gyfrwng pryniannau, rhoddion ac arddangosfeydd dros y blynyddoedd wedyn, cyrhaeddodd y berthynas hon benllanw pan dderbyniodd y Llyfrgell y rhan helaethaf o’i ystâd yn 2006 wedi iddo farw.\nAdnabod y dyn “tu ôl i’r ffrâm”\nBydd yr arddangosfa yn gwneud defnydd helaeth o’r archif hwn, sy’n cynnwys gweithiau celf, llythyron a dyddiaduron, ac wrth gyfeirio at hyn, dywedodd y Llyfrgell Genedlaethol y bydd y defnydd o eiriau’r artist ei hun yn fodd i “ddehongli ei greadigaethau”.\n“Byddwn yn edrych ‘tu ôl i’r ffrâm’ i ddysgu am ei dechneg, am yr hyn â’i ysbrydolodd a sut wnaeth ei bersonoliaeth, cymhlethdod ei gymeriad a’i gymeriad a’i iechyd ddylanwadu ar ei fywyd a’i waith.”\nBydd yr arddangosfa yn cael ei lansio fis Chwefror nesaf.\nDarganfod ffrâm llun Kyffin mewn toiled\nGwerthu trysorau Coleg Halech mewn arwerthiant


Datblygu Cynulleidfaoedd | Film Hub Wales | Canolfan Ffilm Cymru\nDelwedd: WOW Women's Film Club. © Michal Iwanowski\nEin nod ydy cyrraedd cynulleidfaoedd trwy ddatblygu’r sector arddangos, cynnig cefnogaeth prosiect ymchwil, hyfforddiant a datblygu cynulleidfaoedd. Ers sefydlu Canolfan Ffilm Cymru yn 2013 rydym wedi cefnogi dros 195 o brosiectau sinema a chyrraedd dros 388,000 o aelodau cynulleidfa.\nMae Canolfan Ffilm Cymru yn cynnig rhaglen ddatblygu cynulleidfa sylweddol o 2018-22 fel rhan o strategaeth BFI 2022, gan gyflwyno rhagor o ffilmiau, i ragor bobl, mewn rhagor o leoedd ar draws Cymru.\nDiben y rhaglen ddatblygu cynulleidfa yma ydy galluogi rhaglennu ffilmiau diwylliannol arloesol ac anturus, helpu arddangoswyr i fuddsoddi’n rheolaidd mewn dewisiadau eofn, hwyluso cyfranogiad cynulleidfaoedd mwy cynhwysfawr a goresgyn rhwystrau potensial i fynediad. Fe fydd prosiectau cymwys yn gynhwysol, yn hyrwyddo amrywiaeth ein rhwydwaith cynulleidfaoedd ac arddangos eclectig.\nFe fydd prosiectau yn cydnabod arwyddocad ffilmiau i gymunedau gwledig ynysig a chynulleidfaoedd ifanc yng Nghymru. Gyda’n gilydd fe fyddwn yn dathlu grym ffilmiau i greu partneriaethau cadarnhaol, sgiliau newid bywyd a gwerth sylfaenol ffilmiau fel treftadaeth a ffurfiau celf, yn hyrwyddo Cymru fel conglfaen ar gyfer diwylliant ffilm.\nDATBLYGU CYNULLEIDFA – Y CAMAU NESAF\nDyddiadau cau ar gyfer galwadau agored ym 12pm, dydd Gwener 10 Mai a 12pm, dydd Gwener 5 Gorffennaf 2019.\nDarllenwch ein Canllaw Cyflwyno - edrychwch/lawr lwythwch yma / isod.\nCefnogaeth Ffilmiau Cymreig - Prosiectau Strategol a Photiau Cynigion.


Chwilio am grefftau wedi’u masnachu’n foesegol neu anrhegion ardystiedig masnach deg i lenwi’r hosanau? Dewch i Siopa Teg y Nadolig hwn #CefnogirCyfan | Wales Co-operative Centre\nChwilio am grefftau wedi’u masnachu’n foesegol neu anrhegion ardystiedig masnach deg i lenwi’r hosanau? Dewch i Siopa Teg y Nadolig hwn #CefnogirCyfan\nDyma’r blog diweddaraf gennym sy’n rhan o ymgyrch ‘Cefnogi’r Cyfan’ y Gaeaf‘, sy’n hyrwyddo rôl – ac yn annog pobl i gefnogi – mentrau cymdeithasol, cydweithfeydd a sefydliadau cymdeithasol eraill Cymru yn arwain at y Nadolig.\nSiopa Teg yw un o’r siopau Masnach Deg mwyaf yng Nghymru ac mae’n cefnogi’r ymgyrch i wneud Cymru’n Genedl Masnach Deg ers y dechrau. Mae nifer o wirfoddolwyr yn helpu i redeg y siop a chanddi ddewis eang o gynnyrch ac sy’n darparu gwasanaeth gwych wrth gynnig nwyddau gwerthu neu ddychwelyd i grwpiau ysgol i godi ymwybyddiaeth o Fasnach Deg. Felly os ydych yn chwilio am grefftau wedi’u masnachu’n foesegol neu siocledi ardystiedig masnach deg i lenwi’r hosanau, dewch draw i Siopa Teg.\nMae’r holl stoc wedi’i ardystio’n fasnach deg neu daw o gyflenwyr a gymeradwywyd gan Gymdeithas Siopau Masnach Deg Prydain neu aelodau o Sefydliad Masnach Deg y Byd.\nYmhlith y crefftau prydferth o safon sydd ar werth mae posau a theganau pren i blant, a wnaethpwyd â llaw gan Lanke Cade yn Sri Lanka. Mae’r sefydliad yn cynrychioli busnesau teuluol bach, nid oes dyn canol a thelir cyflog teg i’r gweithwyr yn brydlon ac mae ganddynt amodau gweithio diogel. Mae offerynnau cerdd wedi’u gwneud o ddeunyddiau wedi’u hailgylchu hefyd yn gwneud anrhegion eco gwych.\nGwerthwyr poblogaidd eraill y Nadolig hwn yw chwibanau bambŵ cynaliadwy o Indonesia, nwyddau arian i’r bwrdd o India gan y brand Created (yn flaenorol Tearcraft) a gemwaith. Dechreuodd Siopa Teg ei pherthynas fasnachu uniongyrchol gyntaf â Fair Trade Egypt, gan fewnforio gemwaith a sgarffiau a gynhyrchwyd gan grefftwyr. Mae’r fenter yn helpu i gynnal sgiliau crefft traddodiadol a chynrychioli cynhyrchwyr sydd ar y cyrion.\nGallech lenwi hamper Nadolig â siocled o frandiau megis Divine a Seed and Bean gyda digonedd o ddewis ar gyfer dietau arbennig. Byddai pentyrrau o fyrbrydau gan Traidcraft yn cyd-fynd yn wych â diodydd archwaeth Nadoligaidd. Mae cynhyrchwyr y cynnyrch ardystiedig masnach deg hyn hefyd yn cael premiwm i’w ddefnyddio ar gyfer gwella cymunedau.\nMae hefyd perlysiau a sbeisys ar gyfer gwin twym a the a choffi o frandiau cydweithredol megis Essential ac Equal Exchange. Mae olew olewydd Zaytoun a datys o Balesteina yn gwneud anrhegion gwych ac yn ystod y blynyddoedd diwethaf cynhaliwyd digwyddiadau blasu olew olewydd gyda Ffermwyr o Balesteina yn Chapter yn ystod Pythefnos Masnach deg.\nMae’r gornel fach hon o Dreganna yn gwneud ei rhan i wneud y Nadolig ychydig yn fwy ystyrlon. Dechreuodd Jan Tucker y siop yn 1998, a hi bellach yw’r Cyfarwyddwr Gweithredol. Mae Jan yn dweud:\n“Mae ein cwsmeriaid yn gwneud gwahaniaeth mawr i fywydau ffermwyr a chrefftwyr yn y byd datblygol.\n“Rydym wedi bod yn ffodus o gael dwsinau o ymwelwyr o gymunedau sy’n cynhyrchu dros y blynyddoedd, gan gynnwys tyfwyr coffi o Dde America, ffermwyr bananas o’r Caribî, gwneuthurwyr gemwaith o Orllewin Affrica a ffermwyr olewydd o Balesteina. Mae ein holl ymwelwyr wedi dweud wrthym sut y mae masnach deg wedi gwneud gwahaniaeth enfawr iddyn nhw, eu teuluoedd a’u cymunedau. Ar eu rhan hoffem ddiolch i’n cwsmeriaid ffyddlon a’n gwirfoddolwyr a’n cynrychiolwyr ymroddgar sydd rhyngddynt yn cynnal cannoedd o ddigwyddiadau gwerthu neu ddychwelyd yn Ne Cymru a thu hwnt bob blwyddyn a dymunwn Nadolig Llawen iddyn nhw i gyd.”\nYn ddiweddar daeth Siopa Teg yn CBC (Cwmni Buddiannau Cymunedol) gyda chymorth Canolfan Cydweithredol Cymru.\nYmwelwch â Siopa Teg o ddydd Mawrth i ddydd Sadwrn rhwng 10am a 5pm http://www.fairdos.com/home/\n10 Heol Llandaf, Treganna, Caerdydd CF11 9NJ\nNeu i gael rhagor o wybodaeth neu i gael stondin mewn ysgol neu grŵp, cysylltwch trwy’r dulliau isod\nRhif ffôn 02920 222066\n« Looking for ethically traded crafts or Fairtrade certified stocking fillers? Pop into Fair Do’s this Christmas #GoFullCircle\nMynnwch wisg o ‘Vintage Vision’ a disgleirio yn nawns menter gymdeithasol #CefnogirCyfan »


Gwneuthurwr a Chyflenwr Tiwb Bar-Bws Gwasgadwy Tsieina Histe\nCabinet Dosbarthu Foltedd Isel\nAtegolion Cable Crebachu Gwres\nAtegolion Cable Crebachu Oer\nCyfres Ffiws Gollwng\nCyfres Switch Ynysu\nCyfres Arestiwr Ymchwydd\nTiwb bar-bws Shrinkable Gwres\nTrawsnewidydd Rwber Silicôn Bushing\nTiwb Bar-Bws Gwasgadwy Gwres\nGwneir Tiwb Bar-Bws Gwasgadwy Gwres o hydrocarbonau gwanedig arbennig trwy brosesu arbennig, gyda pherfformiad inswleiddio uchel iawn, a ddefnyddir yn helaeth mewn is-orsafoedd, cypyrddau foltedd uchel ac ati. Mae ganddo'r nodweddion canlynol:\n• Cymhareb crebachu: 2: 1 3: 1\n• Crebachu: Cyflym\n• Lliwiau cyffredin: gellir addasu coch, melyn, gwyrdd, glas, du, eraill\n• Tymheredd gwasanaeth parhaus: -55℃ ~ 105℃\n• Y tymheredd crebachu cychwynnol lleiaf: 80℃\n• Tymheredd crebachu cyflawn lleiaf: 120℃\nYstod y cais\n• Dileu nam cylched byr a achosir gan lygod, nadroedd ac anifeiliaid bach eraill\n• Atal cyrydiad bws gan asid, alcali, halen a chemegau eraill\n•Atal anaf damweiniol a achosir gan y bwlch byw a aeth i mewn yn ddamweiniol gan y personél cynnal a chadw\n• Addasu i duedd datblygu miniaturization cypyrddau switsh\n• Datrys problem inswleiddio rhyngffis bws -bar\nMae llawes crebachu gwres cebl yn fath o lewys inswleiddio gwres-crebachu a ddefnyddir yn aml mewn ceblau. Prif ddeunydd y math hwn o gynnyrch yw AG. Ar ôl croeslinio arbelydru ac ehangu gwresogi, mae ganddo swyddogaeth crebachu thermol, gyda chymhareb crebachu o tua 3: 1 a diamedr yn amrywio o 50-350mm.\nGellir ei ddefnyddio fel gwain fewnol y gellir ei chrebachu â gwres, gwain allanol a gwain gwrth-ddŵr inswleiddio allanol mewn ategolion cebl.\nBlaenorol: Arestiwr mellt pŵer ymchwydd o ansawdd uchel\n(1) Sicrwydd Ansawdd\nMae gennym broses rheoli ansawdd yn llwyr o'r deunydd crai i gynhyrchion gorffenedig. Lab profi uwch i sicrhau bod cynhyrchion yn ansawdd ac yn gwella ein gallu creadigol. Ansawdd a Diogelwch yw enaid ein cynnyrch.\n(2) Gwasanaethau Rhagorol\nMae blynyddoedd lawer o brofiad gweithgynhyrchu a busnes allforio cyfoethog yn ein helpu i sefydlu tîm gwasanaeth gwerthu wedi'i hyfforddi'n dda ar gyfer yr holl gwsmeriaid.\n(3) Dosbarthu Cyflym\nGallu cynhyrchu cryf i fodloni amser arwain brys. Mae tua 15-25 diwrnod gwaith ar ôl i ni dderbyn y taliad. Mae'n amrywio yn ôl y gwahanol gynhyrchion a maint.\nTîm Ymchwil a Datblygu cryf ar gyfer datblygu cynhyrchion newydd cyflym, rydym yn croesawu OEM, ODM ac yn addasu archeb cais. P'un a ydych chi'n dewis cynnyrch cyfredol o'n catalog neu'n ceisio cymorth peirianyddol ar gyfer eich cais. Gallwch ddweud wrthym am eich gofynion cyrchu.\nFel rheol mae ein MOQ yn 100pcs y modelau. Rydym hefyd yn cynhyrchu OEM ac ODM yn ôl eich angen. Rydym yn datblygu asiant ledled y byd.\nCyfeiriad: Rhif 6, Minxin Road, parth diwydiannol lvdao, Shijiazhuang, Talaith Hebei, China


Bar (sefydliad) - Wicipedia\ndrinking establishment, eating and lodging\nBar yn y Swistir.\nSefydliad sy'n gwerthu diodydd, yn benodol diodydd alcoholig ydy bar (ac fe'u gelwir weithiau'n dafarn, salŵn, gardd gwrw neu ystafell tap). Gan amlaf, gwerthant ddiodydd alcoholig megis cwrw, gwirodydd a choctels i'w hyfed ar safle'r sefydliad.\nMae bariau'n darparu stolion neu gadeiriau ar gyfer eu cwsmeriaid ynghyd â byrddau neu chownteri uchel. Mae gan rhai bariau adloniant ar lwyfan, fel band byw, digrifwyr, dawnswyr go-go, sioe llawr neu stripwyr. Weithiau gelwir bariau sy'n rhan o westai yn fariau hirion neu lolfa'r gwesty.\nTarddia'r term "bar" o'r cownter arbenigol lle gweinir y diodydd ac mae'n gydgymeriad a ddefnyddir ar gyfer y sefydliad yfed yn ei chyfanrwydd. Mae'r "bar cefn" neu'r "nenbont" yn gyfres o silffoedd lle cedwir gwydrau a photeli tu ôl y cownter hwnnw. Mewn rhai bariau, addurnir y nenbont gyda gwaith pren, gwydr addurnedig, drychau a goleuadau. Pan fo bwyd yn cael ei weini mewn sefydliad, gellir ei archebu a'i fwyta wrth y bar.\n↑ Diffiniad o Lolfa Coc-têl o The Free Dictionary\nWedi dod o "https://cy.wikipedia.org/w/index.php?title=Bar_(sefydliad)&oldid=10970871"\nNewidiwyd y dudalen hon ddiwethaf ar 16 Awst 2021, am 18:27.


Compare Bible readings for Eseciel 3 in the BCN and the GNB - Bible Society\n1Yna dywedodd wrthyf, “Fab dyn, bwyta'r hyn sydd o'th flaen; bwyta'r sgrôl hon, a dos a llefara wrth dŷ Israel.” 2Agorais fy ngheg, a rhoddodd imi'r sgrôl i'w bwyta, 3a dweud wrthyf, “Fab dyn, bwyda dy hun a llanw dy fol â'r sgrôl hon yr wyf yn ei rhoi iti.” Bwyteais, ac yr oedd cyn felysed â mêl yn fy ngenau.\n4Dywedodd wrthyf, “Fab dyn, dos yn awr at dŷ Israel a llefara fy ngeiriau wrthynt. 5Nid at bobl ddieithr eu hiaith ac anodd eu lleferydd y'th anfonir, ond at dŷ Israel. 6Na, nid at lawer o bobl ddieithr eu hiaith ac anodd eu lleferydd, a thithau heb ddeall eu geiriau; yn wir, pe bawn wedi dy anfon atynt hwy, byddent yn gwrando arnat. 7Ond nid yw tŷ Israel yn fodlon gwrando arnat, am nad ydynt yn fodlon gwrando arnaf fi, oherwydd y mae tŷ Israel i gyd yn wynebgaled ac yn ystyfnig. 8Yn awr, fe'th wnaf mor wynebgaled ac ystyfnig â hwythau. 9Gwnaf dy dalcen fel diemwnt, yn galetach na challestr; paid â'u hofni nac arswydo rhag eu hwynebau, oherwydd tylwyth gwrthryfelgar ydynt.”\n10Yna dywedodd wrthyf, “Fab dyn, gwrando ar yr holl eiriau yr wyf yn eu llefaru wrthyt, a derbyn hwy i'th galon. 11Dos yn awr at dy bobl sydd yn y gaethglud, a llefara wrthynt a dweud, ‘Fel hyn y dywed yr Arglwydd DDUW’, p'run bynnag a wrandawant ai peidio.” 12Cododd yr ysbryd fi, a chlywais o'r tu ôl imi sŵn tymestl fawr: “Bendigedig yw gogoniant yr ARGLWYDD yn ei le.” 13Clywais sŵn adenydd y creaduriaid yn cyffwrdd â'i gilydd, a sŵn yr olwynion wrth eu hochr, a sain tymestl fawr. 14Cododd yr ysbryd fi a'm cario ymaith; ac yr oeddwn yn mynd yn chwerw yng ngwres fy ysbryd, a llaw yr ARGLWYDD yn drwm arnaf. 15Deuthum i Tel-abib at y caethgludion oedd wedi ymsefydlu wrth afon Chebar, ac aros lle'r oeddent hwy yn byw; arhosais yno yn eu mysg wedi fy syfrdanu am saith diwrnod.\nGosod Eseciel yn Wyliwr\n16Ar ddiwedd y saith diwrnod daeth gair yr ARGLWYDD ataf a dweud: 17“Fab dyn, gosodais di yn wyliwr i dŷ Israel; byddi'n clywed gair o'm genau ac yn rhoi rhybudd iddynt oddi wrthyf. 18Os dywedaf wrth y drygionus, ‘Byddi'n sicr o farw’, a thithau heb ei rybuddio a heb lefaru wrtho i'w droi o'i ffordd ddrygionus er mwyn iddo fyw, bydd y drygionus hwnnw farw am ei gamwedd, ond byddaf yn dy ddal di yn gyfrifol am ei waed. 19Ond os byddi wedi rhybuddio'r drygionus, ac yntau heb droi oddi wrth ei ddrygioni ac o'i ffordd ddrygionus, bydd yn marw am ei gamwedd, ond byddi di wedi dy arbed dy hunan. 20Os bydd un cyfiawn yn troi oddi wrth gyfiawnder ac yn gwneud drwg, a minnau wedi rhoi rhwystr o'i flaen, bydd farw; am na rybuddiaist ef, bydd farw am ei gamwedd, ac ni chofir y pethau cyfiawn a wnaeth; ond byddaf yn dy ddal di yn gyfrifol am ei waed. 21Ond os byddi wedi rhybuddio'r cyfiawn rhag pechu, ac yntau'n peidio â phechu, yn sicr fe gaiff fyw am iddo gymryd ei rybuddio, a byddi dithau wedi dy arbed dy hunan.”\n22Daeth llaw yr ARGLWYDD arnaf yno, a dywedodd wrthyf, “Cod a dos i'r gwastadedd, ac fe lefaraf wrthyt yno.” 23Codais a mynd i'r gwastadedd, ac yr oedd gogoniant yr ARGLWYDD yn sefyll yno, yn union fel y gogoniant a welais wrth afon Chebar, a syrthiais ar fy wyneb. 24Yna daeth yr ysbryd arnaf a'm codi ar fy nhraed, a llefarodd wrthyf gan ddweud, “Dos a chau arnat dy hun yn dy dŷ. 25Fe roddir rhwymau amdanat ti, fab dyn, a'th glymu â hwy fel na elli fynd allan ymysg dy bobl. 26Gwnaf i'th dafod lynu wrth daflod dy enau, a byddi'n fud, fel na elli eu ceryddu, oherwydd tylwyth gwrthryfelgar ydynt. 27Ond pan lefaraf fi wrthyt, fe agoraf dy enau, ac fe ddywedi wrthynt, ‘Fel hyn y dywed yr Arglwydd DDUW.’ Bydded i'r sawl sy'n gwrando arnat wrando, ac i'r sawl sy'n gwrthod wrthod; oherwydd tylwyth gwrthryfelgar ydynt.\nDeborah_948245 - 2 years ago\nAmen....praise the lord


Wyt Ti’n Troi at Jehofa am Loches? | Astudio\nCanwn yn Llawen!\nWyt Ti’n Troi at Jehofa am Loches?\nEfelychu Cyfiawnder a Thrugaredd Jehofa\nGwrthod Meddylfryd y Byd\nPaid â Gadael i Unrhyw Beth Ddwyn Dy Wobr\nY Tŵr Gwylio—Rhifyn Astudio | Tachwedd 2017\nIAITH YR ERTHYGL Atsioli Awcan Baoleg Batac (Caro) Batac (Simalwngwn) Batac (Toba) Biac Bislameg Cambodeg Careneg (S'gaw) Casacheg Catsineg Cetshwa (Ayacucho) Cetshwa (Cuzco) Cicongo Cimbwndweg Cisi Citshwa (Chimborazo) Citshwa (Imbabura) Creoliaith Mawrisiws Creoliaith Ynysoedd y Seisiêl Crio Cymraeg Daiac Ngajw Drehw Esgimöeg yr Ynys Las Hmongeg (Wen) Ibaneg Jafaneg Laoseg Llwconso Lomweg Macweg Malteg Mapwdwngwn Miso Nafaho Ndaweg Ngangela Nianeca Nias Niweeg Niwngwe Romani (De Groeg) Romani (Macedonia) Romani (Macedonia) Syrilig Rwniancore Rwtoro Saesneg Sangireg Saramacaeg Sena Swndaeg Tahitïeg Tshwa Tsin (Hacha) Tsiocweg Tsiopi Tsitongeg (Simbabwe) Tsiwabo Waiwwnaici Waliseg Wigwreg (Syrilig) Wmbwndw Wrdw Wrwwnd\n“Mae’r rhai sy’n gwasanaethu’r ARGLWYDD yn cael mynd yn rhydd! Fydd y rhai sy’n troi ato fe am loches ddim yn cael eu cosbi!”—SALM 34:22.\nCANEUON: 8, 54\nBETH MAE’R TREFI LLOCHES YN DY DDYSGU AM . . .\nsut gall yr henuriaid helpu rhywun sydd wedi pechu’n ddifrifol?\nbeth sydd angen inni ei wneud i gael trugaredd Jehofa?\nsut mae Jehofa yn maddau’n llawn?\n1. Oherwydd pechod, sut mae llawer o weision ffyddlon Duw yn teimlo?\n“DW I mewn picil go iawn!” ysgrifennodd yr apostol Paul. (Rhufeiniaid 7:24) Heddiw, mae llawer o weision ffyddlon Duw yn teimlo’n ddigalon neu o dan bwysau fel roedd Paul. Pam? Oherwydd, er ein bod ni eisiau plesio Jehofa, rydyn ni i gyd yn pechu ac yn amherffaith. Felly, efallai ein bod ni’n teimlo’n ddrwg pan ydyn ni’n methu ei blesio. Mae rhai Cristnogion sydd wedi pechu’n ddifrifol wedi teimlo hyd yn oed na fydd Jehofa byth yn maddau iddyn nhw.\n2. (a) Sut mae Salm 34:22 yn dangos nad oes rhaid i weision Duw gael eu llethu gan euogrwydd? (b) Beth byddwn ni’n ei ddysgu yn yr erthygl hon? (Gweler y blwch “ Gwersi Neu Ystyron Symbolaidd?”)\n2 Os ydyn ni’n llochesu yn Jehofa, mae’r Ysgrythurau yn ein calonogi nad oes rhaid inni gael ein llethu gan deimladau o euogrwydd. (Darllen Salm 34:22.) Ond, beth mae llochesu yn Jehofa yn ei olygu? Beth sy’n rhaid inni ei wneud os ydyn ni eisiau cael trugaredd Jehofa ac iddo faddau inni? Cawn yr atebion i’r cwestiynau hynny drwy ddysgu am drefniant y trefi lloches yn Israel. Roedd y trefniant hwnnw’n rhan o gyfamod y Gyfraith, a gafodd ei ddisodli ar ddydd Pentecost y flwyddyn 33. Ond, oddi wrth Jehofa y daeth y Gyfraith. Felly, o edrych ar drefniant y trefi lloches, gwelwn safbwynt Jehofa ynglŷn â phechod, pobl sydd wedi pechu, a phobl sy’n edifarhau. Yn gyntaf, gad inni ddysgu am bwrpas y trefi lloches ac am sut roedden nhw’n gweithio.\nDEWIS Y TREFI LLOCHES\n3. Sut roedd yr Israeliaid yn gorfod trin llofrudd?\n3 Roedd lladd yn rhywbeth difrifol iawn yng ngolwg Jehofa. Os oedd un o’r Israeliaid yn llofruddio rhywun, roedd gan “berthynas agosaf y person gafodd ei lofruddio hawl i ladd y llofrudd.” (Numeri 35:19) Felly, byddai’r llofrudd yn talu’n ôl â’i fywyd ei hun am ladd person dieuog. Os nad oedd y llofrudd yn cael ei ladd yn fuan, gallai Gwlad yr Addewid gael ei llygru, ac ni fyddai’n sanctaidd bellach. Gorchmynnodd Jehofa: “Peidiwch llygru’r tir lle dych chi’n byw” drwy dywallt gwaed bodau dynol, hynny yw, drwy ladd rhywun.—Numeri 35:33, 34.\n4. Beth ddigwyddodd pan oedd un o’r Israeliaid yn lladd rhywun yn ddamweiniol?\n4 Ond, beth petai un o’r Israeliaid yn lladd rhywun drwy ddamwain? Er bod y lladd yn anfwriadol, roedd yn dal yn euog o ladd rhywun dieuog. (Genesis 9:5) Ond, mewn achos o’r fath, dywedodd Jehofa y gall trugaredd gael ei ddangos. Gall y lladdwr anfwriadol redeg i ffwrdd rhag y perthynas oedd am ddial arno a mynd i un o’r chwe thref loches. Unwaith iddo gael caniatâd i aros yn y dref honno, roedd yn ddiogel. Ond, roedd rhaid iddo aros yn y dref loches nes i’r archoffeiriad farw.—Numeri 35:15, 28.\n5. Pam mae’r trefniant ar gyfer y trefi lloches yn ein helpu i ddeall Jehofa yn well?\n5 Nid syniad dynol oedd y trefi lloches. Jehofa a wnaeth y trefniant hwnnw. Gorchmynnodd i Josua: “Dwed wrth bobl Israel am ddewis y trefi lloches.” Roedd gan y trefi hynny statws cysegredig. (Josua 20:1, 2, 7, 8) Penderfynodd Jehofa y dylai’r trefi hynny gael eu neilltuo. Felly, gallwn ddysgu llawer am Jehofa o’r trefniant hwn. Er enghraifft, mae’n ein helpu i ddeall trugaredd Jehofa. Ac mae’n ein dysgu am sut i droi at Jehofa am loches heddiw.\nCYFLWYNO EI ACHOS I’R HENURIAID\n6, 7. (a) Disgrifia rôl yr henuriaid wrth farnu lladdwr anfwriadol. (Gweler y llun agoriadol.) (b) Pam roedd hi’n ddoeth i ffoadur siarad â’r henuriaid?\n6 Petai un o’r Israeliaid yn lladd rhywun yn ddamweiniol, roedd rhaid iddo redeg i’r dref loches i “gyflwyno ei achos” i’r henuriaid wrth giatiau’r dref. Roedd rhaid i’r henuriaid ei groesawu. (Josua 20:4) Ar ôl i ychydig o amser fynd heibio, bydden nhw’n ei anfon yn ôl i gael ei farnu gan henuriaid y dref lle digwyddodd y drosedd. (Darllen Numeri 35:24, 25.) Petai’r henuriaid hynny’n penderfynu mai damwain oedd y lladd, yna bydden nhw’n anfon y ffoadur yn ei ôl i’r dref loches.\n7 Pam roedd angen i’r ffoadur siarad â’r henuriaid? Byddai’r henuriaid yn sicrhau bod cynulleidfa Israel yn aros yn lân a byddan nhw’n helpu’r lladdwr anfwriadol i dderbyn trugaredd Jehofa. Ysgrifennodd un ysgolhaig Iddewig y byddai hi’n bosib lladd y ffoadur os nad oedd ef yn mynd at yr henuriaid. Ychwanegodd y byddai’r ffoadur yn gyfrifol am ei farwolaeth ei hun oherwydd iddo anwybyddu gorchymyn Duw. Roedd lladdwr anfwriadol yn gorfod gofyn am help a’i dderbyn er mwyn aros yn fyw. Os nad oedd yn mynd i un o’r trefi lloches, roedd gan berthynas agosaf y person a fu farw hawl i ddienyddio’r lladdwr.\n8, 9. Pam dylai Cristion sydd wedi pechu’n ddifrifol siarad â’r henuriaid?\n8 Heddiw, er mwyn adfer eu perthynas â Jehofa, mae angen i Gristnogion sydd wedi pechu’n ddifrifol fynd at yr henuriaid am help. Pam mae hyn mor bwysig? Yn gyntaf, Jehofa ydy’r un a drefnodd i’r henuriaid farnu achosion o bechod difrifol. (Iago 5:14-16) Yn ail, mae’r henuriaid yn barod i helpu pechaduriaid edifar i fod yn lân yng ngolwg Duw ac i beidio â gwneud y pechod hwnnw unwaith eto. (Galatiaid 6:1; Hebreaid 12:11) Yn drydydd, mae’r henuriaid wedi cael eu hawdurdodi a’u hyfforddi i galonogi pechaduriaid edifar ac i’w helpu i ymdopi â’u poen a’u teimladau o euogrwydd. Mae Jehofa yn galw’r henuriaid hyn yn “lloches rhag y storm.” (Eseia 32:1, 2) Mae’r trefniant hwn yn un o’r ffyrdd mae Jehofa yn dangos trugaredd aton ni.\n9 Mae llawer o weision Duw wedi teimlo’r rhyddhad sy’n dod o siarad â’r henuriaid a derbyn eu help. Er enghraifft, pechodd brawd o’r enw Daniel yn ddifrifol, ond ni aeth at yr henuriaid am fisoedd. Dywedodd: “Ar ôl i gymaint o amser fynd heibio, roeddwn i’n meddwl nad oedd yr henuriaid yn gallu fy helpu bellach.” Ond, roedd ef yn wastad yn poeni y byddai rhywun yn cael gwybod am ei bechod, ac roedd yn teimlo bod rhaid iddo ymddiheuro i Jehofa ar gychwyn pob gweddi. O’r diwedd, gofynnodd am help yr henuriaid. O edrych yn ôl, mae’n dweud: “Yn sicr, roeddwn i’n ofni mynd atyn nhw. Ond wedyn, roedd fel petai rhywun wedi codi pwysau mawr oddi ar fy ysgwyddau.” Roedd Daniel yn gallu siarad yn rhydd â Jehofa unwaith eto. Nawr, mae ganddo gydwybod lân, ac, yn ddiweddar, cafodd ei benodi’n was gweinidogaethol.\nDIANC I UN O’R TREFI YMA\n10. Er mwyn cael maddeuant, beth roedd rhaid i laddwr anfwriadol ei wneud?\n10 Er mwyn cael maddeuant, roedd yn bwysig iawn i’r lladdwr anfwriadol ffoi i’r dref loches agosaf. (Darllen Josua 20:4.) Roedd ei fywyd yn y fantol ac roedd rhaid iddo aros yno nes i’r archoffeiriad farw. Roedd hynny’n aberth i’r ffoadur. Byddai’n rhaid iddo adael ei swydd, ei gartref cyfforddus, a’i ryddid i deithio. * (Gweler y troednodyn.) (Numeri 35:25) Ond, roedd yn werth chweil. Petai’n gadael y dref ar unrhyw adeg, byddai’r ffoadur yn dangos nad oedd ots ganddo ei fod wedi lladd rhywun, ac y byddai’n rhoi ei fywyd ei hun mewn perygl.\n11. Sut gall Cristion edifar ddangos ei fod yn ddiolchgar iawn am drugaredd Duw?\n11 Heddiw, mae’n rhaid i bechadur edifar wneud pethau penodol i gael maddeuant Duw. Rhaid stopio ei weithredoedd pechadurus. Mae hyn yn cynnwys osgoi unrhyw beth a all arwain at bechod difrifol. Disgrifiodd yr apostol Paul yr hyn a wnaeth Cristnogion edifar yng Nghorinth. Ysgrifennodd: “Edrychwch beth mae’r tristwch mae Duw’n edrych amdano wedi ei wneud ynoch chi: mae wedi creu brwdfrydedd ac awydd i sortio’r peth allan, ac wedi’ch gwneud chi mor ddig fod y fath beth wedi digwydd. Mae wedi creu y fath barch ata i, y fath hiraeth amdana i, y fath sêl, y fath barodrwydd i gosbi’r troseddwr.” (2 Corinthiaid 7:10, 11) Felly, os ydyn ni’n gwneud popeth a allwn ni i stopio pechu, byddwn ni’n dangos i Jehofa ein bod ni’n cymryd ein sefyllfa o ddifri ac yn dangos nad ydyn ni’n cymryd trugaredd Jehofa yn ganiataol.\n12. Beth efallai bydd rhaid i Gristion ei aberthu er mwyn parhau i dderbyn trugaredd Duw?\n12 Beth efallai y bydd rhaid i Gristion ei aberthu er mwyn parhau i dderbyn trugaredd Jehofa? Mae’n rhaid iddo fod yn barod i aberthu hyd yn oed pethau mae’n eu mwynhau yn enwedig os gallen nhw achosi iddo bechu’n ddifrifol. (Mathew 18:8, 9) Er enghraifft, os yw dy ffrindiau yn dy annog i wneud pethau dydy Jehofa ddim yn eu hoffi, a fyddi di’n stopio treulio amser gyda nhw? Os wyt ti’n ei chael hi’n anodd rheoli faint o alcohol rwyt ti’n ei yfed, a fyddi di’n osgoi sefyllfaoedd a all dy demtio i yfed gormod? Os ydy hi’n anodd iti reoli chwantau rhywiol, a fyddi di’n osgoi ffilmiau, gwefannau, neu weithgareddau a all achosi iti feddwl am bethau aflan? Cofia, mae unrhyw aberth rydyn ni’n ei wneud er mwyn cadw cyfreithiau Jehofa yn werth chweil. Does yna ddim byd gwaeth na theimlo bod Jehofa wedi cefnu arnon ni. A does yna ddim byd gwell na theimlo cariad Jehofa, “sy’n para am byth.”—Eseia 54:7, 8.\n13. Esbonia pam roedd ffoadur yn gallu teimlo’n saff ac yn hapus mewn tref loches.\n13 Unwaith i’r ffoadur fynd i mewn i’r dref loches, roedd yn saff. Roedd Jehofa wedi dweud am y trefi hynny: “Bydd un o’r trefi yma yn lle saff i ddianc.” (Josua 20:2, 3) Doedd Jehofa ddim yn disgwyl i’r ffoadur gael ei farnu unwaith eto am yr un digwyddiad. Hefyd, doedd perthynas yr un a gafodd ei ladd ddim yn cael mynd i mewn i’r dref i ddial arno. Pan oedd y ffoadur yn y dref, roedd yn saff o dan ofal Jehofa. Nid oedd yn y carchar. Roedd yn gallu gweithio, helpu eraill, a gwasanaethu Jehofa mewn heddwch. Yn wir, roedd yn bosib iddo gael bywyd hapus!\nGelli di fod yn sicr fod Jehofa yn maddau iti (Gweler paragraffau 14-16)\n14. O beth gall Cristnogion edifar fod yn sicr?\n14 Mae rhai o bobl Dduw sydd wedi pechu’n ddifrifol yn dal i deimlo’n euog hyd yn oed ar ôl edifarhau. Mae rhai hyd yn oed yn teimlo na fydd Jehofa wir yn anghofio am yr hyn a wnaethon nhw. Os wyt ti’n teimlo felly, cofia hyn: Pan fydd Jehofa yn maddau iti, mae’n maddau’n llawn. Does dim angen iti deimlo’n euog bellach. Dyna ddigwyddodd i Daniel, y soniwyd amdano uchod. Ar ôl i’r henuriaid ei gywiro a’i helpu i adfer ei gydwybod lân, teimlodd ryddhad mawr. Mae’n dweud: “Dydw i ddim yn gorfod teimlo’n euog mwyach. Unwaith i’r pechod fynd, mae’n diflannu. Fel dywedodd Jehofa, pan fydd yn cymryd dy feichiau oddi arnat ti, mae’n eu rhoi nhw’n bell i ffwrdd oddi wrthyt ti. Fyddi di byth yn gorfod eu gweld nhw eto.” Ar ôl i’r ffoadur fynd i mewn i’r dref loches, doedd dim rhaid iddo ofni y byddai perthynas yr un a gafodd ei ladd yn dod i’w ladd yntau. Mewn ffordd debyg, ar ôl i Jehofa faddau ein pechod, does dim rhaid inni boeni y bydd Ef yn ein hatgoffa o’r pechod ac yna yn ein disgyblu.—Darllen Salm 103:8-12.\n15, 16. Sut mae’r ffaith fod Iesu wedi talu’r pridwerth a’i fod yn Archoffeiriad yn cryfhau dy ffydd yn nhrugaredd Duw?\n15 Mewn gwirionedd, mae gennyn ni reswm ychwanegol dros gredu yn nhrugaredd Jehofa, un nad oedd gan yr Israeliaid. Ar ôl i Paul ddweud ei fod “mewn picil go iawn” oherwydd nad oedd yn gallu plesio Jehofa’n berffaith, dywedodd: “Duw, diolch iddo!—o achos beth wnaeth ein Harglwydd ni, Iesu y Meseia.” (Rhufeiniaid 7:25) Beth roedd Paul yn ei olygu? Er bod Paul yn brwydro yn erbyn chwantau pechadurus a’i fod wedi pechu yn y gorffennol, roedd wedi edifarhau. Felly, roedd yn trystio bod Jehofa wedi maddau iddo ar sail aberth pridwerthol Iesu. Oherwydd bod Iesu wedi talu’r pridwerth, gallwn ninnau gael cydwybod lân a heddwch meddwl. (Hebreaid 9:13, 14) Fel ein Harchoffeiriad, “mae Iesu’n gallu achub un waith ac am byth y bobl hynny mae’n eu cynrychioli o flaen Duw! Ac mae e hefyd yn fyw bob amser i bledio ar eu rhan nhw.” (Hebreaid 7:24, 25) Yn adeg y Beibl, roedd yr archoffeiriad yn helpu’r Israeliaid i deimlo’n sicr y byddai Jehofa yn maddau eu pechodau. Gyda Iesu’n Archoffeiriad, mae gennyn ninnau reswm ychwanegol i fod yn sicr y bydd Jehofa “yn trugarhau wrthon ni ac yn rhoi popeth sydd ei angen i ni pan mae angen help arnon ni.”—Hebreaid 4:15, 16.\n16 Felly, er mwyn troi at Jehofa am loches, mae angen ffydd yn aberth Iesu. Paid â meddwl bod y pridwerth yn berthnasol i bobl mewn ffordd gyffredinol yn unig. Drwy dy ffydd, bydda’n sicr fod y pridwerth o fudd i ti. (Galatiaid 2:20, 21) Bydda’n sicr fod Jehofa yn maddau dy bechodau di oherwydd y pridwerth. Bydda’n sicr fod y pridwerth yn rhoi’r gobaith o fyw am byth i ti. Mae aberth Iesu yn rhodd oddi wrth Jehofa i ti!\n17. Pam rwyt ti eisiau llochesu yn Jehofa?\n17 Mae’r trefi lloches yn ein helpu i ddeall trugaredd Jehofa. Mae’r trefniant hwnnw gan Dduw yn dangos bod bywyd yn sanctaidd. Mae hefyd yn dangos sut mae’r henuriaid yn gallu ein helpu, gwir ystyr edifeirwch, a pham y gallwn ni fod yn hollol sicr bod Jehofa yn maddau inni. Wyt ti’n troi at Jehofa am loches? Nid oes unrhyw le saffach i fod! (Salm 91:1, 2) Yn yr erthygl nesaf, byddwn ni’n gweld sut mae’r trefi lloches yn gallu ein helpu i efelychu Jehofa, yr esiampl orau o gyfiawnder a thrugaredd.\n^ Par. 10 Yn ôl ysgolheigion Iddewig, roedd teulu agos y ffoadur yn dod i’r dref loches i fod gydag ef.\nOs ydyn ni wedi pechu’n ddifrifol, gallwn droi at Jehofa am loches drwy edifarhau a cheisio help ganddo drwy gyfrwng yr henuriaid. Gallwn fod yn sicr fod Jehofa yn maddau’n llawn a bod aberth pridwerthol Iesu yn berthnasol i ni yn bersonol. Yna, bydd gennyn ni gydwybod lân a byddwn ni’n hapus\nLladdwr anfwriadol: Rhywun a oedd wedi lladd person arall yn ddamweiniol\nGwersi Neu Ystyron Symbolaidd?\nYn rhifyn 1 Medi 1895, esboniodd y Tŵr Gwylio Saesneg fod gan y trefi lloches ystyr symbolaidd. Dywedodd eu bod nhw’n cynrychioli’r “lloches y gall pechadur ei chael yng Nghrist.” Ychwanegodd y cylchgrawn y byddai person yn cael ei amddiffyn petai ganddo ffydd yn Iesu. Gan mlynedd yn ddiweddarach, dywedodd y Tŵr Gwylio Saesneg fod y trefi lloches yn cynrychioli’r hyn y mae Duw yn ei wneud i’n hamddiffyn rhag marwolaeth oherwydd ein bod ni wedi torri ei orchymyn ynglŷn â gwaed.\nOnd, esboniodd rhifyn 15 Mawrth 2015 y Tŵr Gwylio Saesneg pam nad yw ein cyhoeddiadau wedi trafod teipiau ac antiteipiau yn ddiweddar, nac ychwaith ystyron symbolaidd hanesion y Beibl: “Pan fydd yr Ysgrythurau’n dysgu bod person, digwyddiad, neu wrthrych yn cynrychioli rhywbeth mwy yn y dyfodol, byddwn ni’n derbyn yr esboniad hwnnw. Ond, ni ddylen ni roi ystyr symbolaidd i hanesion y Beibl lle nad oes rheswm Ysgrythurol dros wneud hynny.” Dydy’r Ysgrythurau ddim yn dweud y byddai’r trefi lloches yn cynrychioli rhywbeth mwy yn y dyfodol. Dyna pam y bydd yr erthygl hon a’r un nesaf yn rhoi sylw i’r gwersi y gall Cristnogion eu dysgu o’r trefi hynny.\nY TŴR GWYLIO—RHIFYN ASTUDIO Tachwedd 2017


Cyngor Gwynedd yn annog datblygiad technoleg cyfrwng Cymraeg\nCartref > Y Cyngor > Newyddion > Datganiadau i'r wasg > Mai 2019 > Cyngor Gwynedd yn annog datblygiad technoleg cyfrwng Cymraeg\nMae staff ac aelodau etholedig Cyngor Gwynedd wedi bod yn cyfrannu at ymgyrch fydd yn helpu pobl ar draws Cymru – a ledled y byd – i ddefnyddio mwy o’r Gymraeg gyda technoleg newydd.\nMae’r Cyngor yn cefnogi prosiect Common Voice sy’n cael ei redeg ar y cyd rhwng Prifysgol Bangor a chwmni Mozilla, i ceisio datblygu’r gronfa ddata sydd ei angen i’n galluogi i ddefnyddio dyfeisiadau a thechnoleg adnabod llais drwy gyfrwng y Gymraeg.\nMae’r Cyngor wedi bod yn annog swyddogion ac aelodau i roi ychydig funudau o’u hamser i recordio eu hunain yn adrodd brawddegau penodol ac hefyd yn gwrando yn ôl ar recordiadau gwirfoddolwyr eraill.\nDywedodd y Cynghorydd Nia Jeffreys, Aelod Cabinet Cyngor Gwynedd dros yr iaith Gymraeg:\n“Annog defnydd o’r iaith Gymraeg gan bawb yn y sir yw un o gonglfeini Cyngor Gwynedd. Rydan ni eisiau cefnogi unrhyw ddatblygiadau newydd ym maes technoleg sydd yn debygol o arwain at mwy o gyfleoedd i bobl ddefnyddio’r Gymraeg ym mewn gwaith ac addysg, yn eu amser hamdden ac wrth dderbyn gwasanaethau cyhoeddus.\n“Mae technoleg adnabod llais yn datblygu ar ras – mae dyfeisiadau fel Alexa, Siri neu Echo yn dod yn bethau fwyfwy cyffredin yn ein cartrefi ac mae technoleg adnabod llais hefyd yn cael ei ddefnyddio yn gynyddol mewn addysg ac wrth ddatblygu gwasanaethau ar gyfer pobl fregus, er enghraifft i helpu rhai sydd wedi colli’r gallu i siarad neu bobl sy’n byw efo dementia.\n“Mae’n faes cyffrous y mae gan Gyngor Gwynedd ddiddordeb mawr ynddo ond yr unig broblem ydi nad hi’n bosib defnyddio’r dechnoleg yma drwy gyfrwng y Gymraeg ar hyn o bryd. Felly rydan ni’n awyddus i gynorthwyo i greu’r data fydd yn galluogi’r peiriannau yma i ddeall ein hiaith – nid yn unig er mwyn parchu hawl pawb i ddefnyddio’r Gymraeg ym mhob agwedd o fywyd ond hefyd er mwyn gwneud yn siŵr fod ein iaith parhau i fod yn gyfoes ac i normaleiddio defnyddio Cymraeg efo technoleg, yn enwedig ymysg plant.”\nYchwanegodd Gwenllian Williams, Swyddog Iaith Cyngor Gwynedd:\n“Lansiwyd yr ymgyrch gennym ar Ddydd Gwyl Dewi ble roeddem yn gofyn i staff roi ychydig funudau o’u hamser cinio i ddod i sesiwn i gyfrannu at Common Voice. Roedd cyfle hefyd i ddangos sut gallai pobl lawr-lwytho ap Common Voice ar eu ffonau symudol personol er mwyn gallu cymryd rhan gartref ac annog eu teuluoedd a’u cyfeillion i gymryd rhan hefyd.\n“Ers hynny, mae sesiwn ar gyfer cynghorwyr wedi bod a bydd ‘chwaneg o ddigwyddiadau ar gyfer staff yn cael eu cynnal dros yr wythnosau nesaf.”\nEr mwyn i’r dechnoleg allu adnabod acenion a ffyrdd amrywiol o siarad, mae angen cael gwirfoddolwyr i gyfrannu eu lleisiau a recordio eu hunain yn adrodd brawddegau syml. Mae hefyd angen pobl i wrando ‘nol ar recordiadau pobl eraill i wneud yn siŵr eu bod yn gywir.\nMae’r Cyngor yn galw ar unrhyw aelod o’r cyhoedd sy’n awyddus i gyfrannu i fynd i wefan voice.mozilla.org/cy a dewis yr opsiwn ‘Cymraeg’.\nMae Cynllun y Cyngor 2018-23 yn nodi fod Cyngor Gwynedd eisiau gweld sefyllfa ble mae Gwynedd yn parhau i fod yn gadarnle i’r iaith a’i bod yn iaith bob dydd sydd yn cael ei\nchlywed a’i siarad yn naturiol gan blant, pobl ifanc ac oedolion ar draws y sir.\nMae strategaeth iaith y Cyngor, Cynllun Hybu’r Gymraeg yng Ngwynedd 2018-2023 yn gosod amcan clir i wthio’r ffiniau er mwyn gwneud yn siŵr bod gwasanaethau’r awdurdod yn manteisio ar bob cyfle i hybu defnydd o’r Gymraeg ac yn galluogi’r cyhoedd i ddefnyddio’r Gymraeg ym mhob cyd-destun.\nLLUN: Gwenllian Williams, Swyddog Iaith Cyngor Gwynedd a’r Cynghorydd Nia Jeffreys, Aelod Cabinet y Cyngor dros yr iaith Gymraeg


Bethan Gwanas: Medi 26 - northwales Administrator - North Wales Live\nBethan Gwanas: Medi 26\nMAE’R smonach o haf yn angof! Dwi newydd gael penwythnos gorau 2012, nid yn unig oherwydd i’r glaw gadw draw ac i’r haul ymddangos ddydd Sadwrn, ond oherwydd i mi gael treulio deuddydd yn gwneud gweithgareddau awyr agored hyfryd fwy neu lai ar y stepan drws.\nMAE’R smonach o haf yn angof! Dwi newydd gael penwythnos gorau 2012, nid yn unig oherwydd i’r glaw gadw draw ac i’r haul ymddangos ddydd Sadwrn, ond oherwydd i mi gael treulio deuddydd yn gwneud gweithgareddau awyr agored hyfryd fwy neu lai ar y stepan drws. Ac mi fyddech chithau wedi gallu rhannu’r profiad efo fi – am ddim! Wel, os ydach chi’n byw yng Ngwynedd. Ac mi fyddai bobl Conwy wedi gallu gwneud yr un peth yng Nghonwy hefyd.\nGadewch i mi egluro: gweld erthygl yn Y Dydd, ein papur lleol wnes i, yn deud bod sesiynau o bob math, rhai i gael blas, rhai i wella sgiliau, i gyd am ddim i drigolion Gwynedd, dim ond i mi ffonio 01286 679 211 neu ebostio sionedmairgreen@gwynedd.gov.uk\nWel, dyna wnes i’n syth bin wrth reswm, a derbyn gwybodaeth am ba weithgareddau oedd ym mhle a phryd. Mi yrrais y wybodaeth ymlaen at deulu a ffrindiau hefyd, ond wnaeth y pennau rwdan ddim talu sylw tan y munud ola, naddo. Nefi, mae isio gras. Diolch byth, mi lwyddodd fy mrawd i benderfynu mewn pryd y byddai yntau a Meg, ei ferch ddeg oed, yn hoffi dod efo fi i Bwllheli i gael pnawn o gaiacio môr. A sbiwch tywydd gawson ni! A dim ond dau arall, Manon a’i mab Steffan o Fangor gafodd rannu’r pnawn perffaith efo ni.\nRoedd caiacs Bach Ventures (cwmni o Waunfawr) yn hyfryd, yr offer a’r hyfforddi yn ddi-fai, ac mi fuon ni’n padlo a chwarae’n hapus oddi ar draeth Abererch drwy’r pnawn. Mi ddysgodd pawb sgiliau newydd ac rydan ni i gyd isio’i wneud o eto. A dyna holl bwynt y cynllun, sef annog pobl leol i gymryd rhan mewn mwy o weithgareddau awyr agored yn eu amser hamdden. Mae’n hurt mai dim ond ymwelwyr sy’n gwerthfawrogi’r cyfoeth o gyfleon sydd o flaen ein trwynau ni. Mi allen ni gyd dreulio’n penwythnosau a gyda’r nosau yn hwylio, caiacio, dringo, mynydda, pysgota, beicio ac ati tasen ni ddim ond yn sylweddoli hynny. A nagoes, does dim angen prynu’r offer i gyd achos mae ’na lond gwlad o gwmniau ac unigolion yn sgrechian isio i mwy o bobl leol eu defnyddio nhw a’u hoffer.\nDyna un nod arall: helpu’r busnesau lleol hynny i ddatblygu. Ac annog mwy o bobl leol i ystyried gweithio yn y maes. Chydig iawn, iawn o Gymry Cymraeg sydd wedi mentro i’r maes, a dyna pam fod croeso i blant ddod i’r sesiynau hyn, er mwyn bachu eu diddordeb nhw’n gynnar. Ro’n i isio mynd i sesiwn hwylio hefyd, ond dim ond plant dan 15 oedd yn cael gwneud hynny o dan y cynllun yma.\nBe’n union ydi’r cynllun? Wel, rhywbeth o’r enw ‘Twristiaeth Awyr Agored’ sy’n cael ei ariannu’n rhannol gan Raglen Cymru-Iwerddon 2007-2013. Mae’n cynnwys chwe chorff, tri o Gymru: Cyngor Bwrdeistref Sirol Conwy, Cyngor Gwynedd a’r Bartneriaeth Awyr Agored; a thri o Iwerddon. Mae’n un o brosiectau INTERREG IVA sydd wedi derbyn €1,368,335.00 o Gronfa Datblygu Rhanbarthol Ewrop a €456,112.00 o arian cyfatebol oddi wrth y chwe phartner yng Nghymru ac Iwerddon, ac mi fydd y prosiect yn rhedeg tan fis Rhagfyr 2014.\nA dyna pam fod y pethau ’ma am ddim – ond dim ond am gyfnod byr. Os gysylltwch chi efo Sioned yn o handi, efallai y gallech chithau wneud rhywbeth mwy difyr na mynd i B&Q y penwythnos yma. I bobl Gwynedd, mae ’na sesiynau blasu pysgota plu, dringo dan do, cerdded arfordirol, caiacio, mynydda a beicio mynydd, a mwy o ddringo eto ar Hydref y 6ed. Mae ’na gaiacio a cherdded Nordig ar gael i bobl Conwy tan yr 11eg.\nWedyn os oes gynnoch chi rywfaint o brofiad eisoes, mae ’na sesiynau ‘datblygu’ i bawb dros 8 neu 10 oed hefyd, fel caiacio môr ym Mhorthdinllaen ar Hydref y 6ed, a beicio yng Nghoed y Brenin, dringo dan do yn Harlech, caiacio yn Llanberis a sgiliau mynydda ar Benrhyn Llyn ar Fedi’r 30ain. Mi fyswn i’n gneud y cwbl taswn i’n gallu, ond mi fydda i dramor ( mwy am hynny wythnos nesa), ond wir rwan, ewch amdani! Rhowch gynnig arni myn coblyn, mae’n hurt peidio a chymryd mantais o gynllun fel hwn.\nAllwn i ddim credu fy lwc fore Sul. Dim ond y fi fentrodd i Dremadog am sesiwn o ddringo awyr agored. Roedd ’na fwy wedi rhoi eu henwau i lawr ond welson ni byth mo’nyn nhw. Roedd fy ffrind wedi meddwl dod hefyd ond roedd hi’n rhy ara’n cysylltu er mwyn llenwi’r ffurflenni angenhreidiol. Wel, eu colled nhw oedd hi. Ges i ddiwrnod bendigedig yn dringo ac abseilio a chofio sut i osod dringfeydd yn ddiogel er mwyn gallu mynd â fy ffrindiau a theulu i ddringo yno eto. Roedd fy nau hyfforddwr yn byw yn Llanaelhaearn o bob man, a Tara yn dysgu Cymraeg rêl boi. Hi sy’n dysgu myfyrwyr Coleg Glynllifon i wneud gweithgareddau awyr agored, a wyddwn i ddim fod y fath gwrs yn bod yno! Wyddwn i ddim chwaith fod Chris ( gyda’i gwmni, Ll^yn Adventures) yn mynd â phobl i ‘Coasteerio’ ( nid yng Ngeiriadur yr Academi, ond rhyw antur sy’n gymsgedd o ddringo a neidio i mewn i’r môr) ym Morfa Nefyn – a finnau wedi bod yn mynd yr holl ffordd i Sir Benfro i’w wneud o! Ac mae modd cerdded afon (coblyn o hwyl) efo fo ym Maentwrog, heb sôn am ddringo ac ati dros Wynedd gyfan – a Môn.\nGawson ni chwip o ddiwrnod, nhw’n fy nysgu i sut i drin rhaffau’n iawn, a finnau’n rhoi gwersi Cymraeg iddyn nhw. A tasen nhw’n cael mwy o Gymry i wneud y pethau ’ma efo nhw, mi fysen nhw’n rhugl ymhen dim. Mae’n gweithio’r ddwy ffordd tydi ...\nReit ta bobl Gwynedd, cysylltwch efo Sioned Green rwan, cyn i chi a’ch plant golli cyfle anhygoel – a mwynhewch!\nSioned Green: 01286 679211 neu ebostio sionedmairgreen@gwynedd.gov.uk\nJudge rules weight of community order against James Elliott 'could be said to be disproportionate'


Prif lenor yn cyffroi am nofel 'gyffrous, mentrus a chwbl unigryw' i'r arddegau | Y Lolfa\nPrif lenor yn cyffroi am nofel 'gyffrous, mentrus a chwbl unigryw' i'r arddegau\nDisgrifiodd Manon Steffan Ros, awdures Llyfr Glas Nebo, nofel gyntaf Cynan Llwyd, fe un “rymus, ddinesig a wnaeth i mi ddal f’anadl o’r dechrau i’r diwedd.”\nTom yw nofel gyntaf Cynan Llwyd, sy’n gweithio i Gymorth Cristnogol ac sydd wedi cyhoeddi straeon byrion yn y gorffennol. Mae’r nofel yn llenwi bwlch am nofelau cyffrous i’r arddegau, gan ddilyn bachgen 15 oed wrth iddo geisio dygymod â’i fywyd ar ôl gweld digwyddiad erchyll gerllaw’r bloc o fflatiau lle mae’n byw – nofel sydd wedi cael ymateb gwych gan Manon Steffan Ros.\nMeddai Cynan Llwyd:\n“Rwyf wedi bod yn datblygu’r nofel yn araf bach ers rhai blynyddoedd bellach. Cyflwynais ychydig o benodau ar gyfer cystadleuaeth Ysgoloriaeth Mentora Emyr Feddyg tua 2014 ac yna cael cyfle i’w ddatblygu’n llawn a’i ysgrifennu ar gwrs ysgrifennu nofel yn Nhŷ Newydd yn 2018. Fy nghymhelliad oedd ysgrifennu nofel ddinesig i bobl yn eu harddegau gydag adeiladau, pobl a lleoliadau Grangetown, Caerdydd yn gefndir iddi.”\n“Roedd ei disgyblion yn gofyn iddi am nofelau dinesig Cymraeg, a’r dewis yn siomedig. Felly es ati i ysgrifennu un! Rwy’n teimlo nad oes llawer o nofelau i bobl yn eu harddegau yn y Gymraeg yn darlunio’r Cymry amlddiwylliannol ac urban yr wyf i, a llawer o bobl yn eu harddegau sy’n medru’r Gymraeg, yn byw ynddi. Am wn i, yn hynny o beth, mae’r nofel yn unigryw,” meddai Cynan, cyn ychwanegu:\n“Mae’n anhygoel cael gwireddu breuddwyd. Mae gen i lawer o syniadau eraill yn fy mhen, ond mae angen eu rhoi lawr ar bapur!”


Beth yw Apiau Allanol (Adnoddau LTI)? | Nodweddion Sylfaenol Canvas | Canvas Guides (Welsh)\nCanvas Guides (Welsh)Canllawiau CanvasNodweddion Sylfaenol Canvas Nodweddion CanvasBeth yw Apiau Allanol (Adnoddau LTI)?\nMae LTI yn darparu fframwaith y gall LMS (Canvas) ei ddefnyddio i anfon gwybodaeth y mae modd ei dilysu am ddefnyddiwr at drydydd parti. Er mwyn i LTI weithio, mae’n rhaid i’r trydydd parti ddarparu allwedd defnyddiwr a chyfrinach a rennir y gall Canvas eu defnyddio i greu llofnod i ddilysu dilysrwydd y data sydd wedi’i anfon. Mae’r rhan fwyaf o wybodaeth am ddefnyddwyr yn ddienw yn ddiofyn ond mae modd newid hyn wrth osod y ffurfweddiad y tro cyntaf.\nMae modd ffurfweddu Apiau Allanol ar lefel y cyfrif neu lefel y cwrs.\nPryd fyddwn i’n defnyddio Ap Allanol?\nMae Apiau Allanol yn ychwanegu swyddogaethau at gwrs Canvas. Er enghraifft, efallai y bydd addysgwr am gynnwys cymorth astudio (cardiau fflach, cwisiau byr ac ati) er mwyn helpu myfyrwyr i ddeall y cysyniadau sy'n cael eu haddysgu yn well.\nGall gweinyddwyr ychwanegu apiau allanol at gyfrifon ac isgyfrifon drwy XML, URL neu drwy eu ffurfweddu eu hunain.\nOs nad yw'r apiau'n bodoli ar gyfer cwrs eisoes, gall addysgwyr ychwanegu apiau allanol yn eu cyrsiau i greu llwybrau dysgu ychwanegol ar gyfer myfyrwyr. Mae modd ychwanegu apiau allanol at Fodiwlau, at y ddewislen Crwydro'r Cwrs, at y Golygydd Cynnwys Cyfoethog ac at Aseiniadau.\nYn y Golygydd Cynnwys Cyfoethog, mae modd cael mynediad at apiau allanol dryw’r eicon Apiau neu eu hychwanegu at y bar offer ar gyfer cyfrif.\nPryd fyddwn i’n defnyddio Canolfan Apiau Canvas?\nGall gweinyddwyr ac addysgwyr hefyd alluogi apiau drwy’r Ganolfan Apiau, sydd wedi ei hintegreiddio yn uniongyrchol yn Canvas.\nMae Canolfan Apiau Canvas yn rhan o’r tab Apiau (Apps) yn Ngosodiadau’r Cyfrif ac yng Ngosodiadau'r Cwrs. Mae’n eich galluogi chi i wneud y canlynol:\nYchwanegu nodweddion newydd at Canvas ar lefel y cyfrif neu ar lefel y cwrs\nFfurfweddu apiau er mwyn cysylltu â modiwlau neu asesiadau\nGosod apiau heb gymorth TG\nCreu profiad dysgu personol\nAgor y drws i ragor o bosibiliadau\nHidlo apiau yn ôl enw\nGweld apiau sydd wedi’u gosod\nMae’r Ganolfan Apiau yn rhan o’r tab Apiau (Apps) yng Ngosodiadau'r Cyfrif ac yng Ngosodiadau’r Cwrs.\nGall gweinyddwyr reoli’r apiau y mae modd eu defnyddio mewn cyrsiau ar gyfer cyfrifon ac isgyfrifon drwy greu rhestr o gyfeiriadau wedi'u caniatáu yn yr Edu App Center a drwy reoli’r rhestr o gyfeiriadau wedi'u caniatáu yn Canvas.\nBlaenorol: Beth yw e-Bortffolios?\nNesaf: Beth yw Ffeiliau?


Ffisiotherapi | REC Vet Physio\nBeth yw Ffisiotherapi Milfeddygol?\nMae ffisiotherapi milfeddygol yn faes sy’n tyfu’n gyflym yn y maes milfeddygol, a ddefnyddir ochr yn ochr â meddygaeth filfeddygol i ddarparu’r canlyniad gorau posibl i anifeiliaid yn dilyn anaf, llawdriniaeth neu glefyd. Gellir defnyddio ffisiotherapi hefyd ar gyfer yr anifeiliaid chwaraeon i wella perfformiad a lleihau’r risg o anaf.\nY ffordd hawsaf i esbonio beth yw ffisiotherapi milfeddygol yw dweud ei fod yn ffisiotherapi dynol, ond ar anifeiliaid. Mae llawer o’r opsiynau a’r technegau triniaeth a ddefnyddir ar anifeiliaid yn cael eu cymryd o ffisiotherapi dynol a’u haddasu i’w gwneud yn fwy addas i anifeiliaid. Mae technegau a thriniaethau a ddefnyddir yn cynnwys therapïau llaw, fel tylino ac ymestyn, electrotherapïau, megis Ysgogiad Trydanol Neuromwscular (NMES) a Therapi Golau Coch, ac ymarferion adferol, fel gwaith polyn a chlustogau.\nGan na all anifail ddweud wrthym yn uniongyrchol beth sydd o’i le a lle mae’n brifo, mae’n rhaid i ffisiotherapydd milfeddygol wrando ar yr anifail trwy dechnegau asesu, megis arsylwadau a phalpation dynamig a sefydlog (gan deimlo’r esgyrn a’r cyhyrau), a beth ydych chi fel y perchennog wedi ei weld, a’i roi i gyd gyda’i gilydd fel jig-so. Yna byddwn yn llunio cynllun triniaeth wedi’i deilwra, yn seiliedig ar ein canfyddiadau a’n nodau adsefydlu, sy’n rhoi’r canlyniad gorau posibl i’ch anifail a bodloni eu hanghenion.\nNod ffisiotherapi ac adsefydlu yw:\nLleihau poen a gwella lefelau cysur cyffredinol sy’n cynyd du ansawdd bywyd\nGwella’r gyfradd iachau ar ôl anaf neu lawdriniaeth, yn aml yn darparu gwelliant o ansawdd gwell\nGwella perfformiad a gallu athletaidd\nLleihau’r risg o anaf trwy wella cryfder cyffredinol, ffitrwydd a symudedd\nMae R E C Veterinary Physiotheray yn gweithio dan atgyfeiriad llym gan eich milfeddyg. Mae hyn yn golygu bod yn rhaid inni gael caniatâd eich milfeddyg cyn y gallwn ni gyflawni unrhyw driniaethau ffisiotherapiwtig.\nPa anifeiliaid sy'n gallu elwa o ffisiotherapi milfeddygol?\nGall unrhyw anifail elwa o ffisiotherapi, mawr neu fach, anifail anwes neu fferm! Yn R E C Veterinary Physiotherapy, rydym yn deall bod eich anifail yn rhan fawr o’ch teulu, ac felly rydym yn ymfalchïo wrth ddarparu gofal o ansawdd i bob anifail.\nGweler ein tudalennau Cwm, Ceffylau a Da Byw am ragor o fanylion ynghylch sut gall ffisiotherapi helpu eich anifail!\nGall ffisiotherapi fod yn fuddiol iawn wrth adennill amodau da byw cyffredin, gan gynnwys llawfeddygaeth, toriadau, llid a llestri. Yn R E C nid ydym ond yn gyfyngedig i anifeiliaid cnoi cil, rydym yn hapus i drin unrhyw anifail fferm.\nOs oes gennych athletwr uchaf neu haciwr hapus, gall ffisiotherapi helpu i wella perfformiad a chysur eich ceffyl, tra’n profi’n fuddiol wrth gynyddu adferiad o ystod eang o gyflyrau ceffylau, gan gynnwys toriadau ac anhwylderau asgwrn, clefydau ar y cyd ac anaf cyhyrau a meinweoedd meddal.\nGall cwn ac anifeiliaid bach eraill elwa’n fawr o ffisiotherapi, os yw’n adferiad ar ôl llawdriniaeth neu anaf, neu wella perfformiad anifeiliaid chwaraeon a gweithio. Yn R E C nid ydym yn unig yn cadw at gŵn, rydym yn hapus i drin unrhyw anifail bach, gan gynnwys cwningod a chathod.